text:
Cumpleaños Diahuebs 27 October 2011
Awe a cumpli 5 anja e tinkerbell di cas Rishiley Navas
e ta haja sunchi y brasa di parti su mami Richinelly
di parti Alan, aka (Lan) tambe di parti si gamman
ompinannn tanchi, dina y mama sin laga afgor
demas famia cu ta desea Rishiley un Happy Birthday
Awe 27 Oktober ta di Fiesta e Prins Di Famia Beaumont. Chanmarc Beaumont. Awe Maki a hasi 6 anja.Maki ta hanja felisitashon di parti su Tata Chendell,su Mama Suzy,Rumannan Cheny y Sheely. Tambe di Welanan Chicha y Bebi. Y Welo Bubu.y Bisawelanan Maria y Lika .Tante Tis , Adriana y Angelique Tio Chaly y Ompi Eddy y Tur Tionan na Boneiru Tambe Di Dina Thelma. Tur prima y primonan na Aruba,Boneiru y Hulanda.Tur Famia:Beaumont,Anthony y Semeleer. Maki Pasa Un Dushi
Hoy celebramos y agradecemos a Dios, por este maravilloso regalo llamada: Emily Mariana. Ya son 3 hermosos años que compartes con nosotros y nos sentimos orgullosos por ser tus padres.
Que Dios prolongue nuestra existencia junto a la tuya, para que nos permita disfrutar de esta vida. Te Amamos preciosa, eres un ser maravilloso, lleno de luz y alegria. FELIZ CUMPLE MI ANGELITO AMADO!
Con Amor infinito, tus padres y hermano.
She’s a BERRY SPECIAL DAUGHTER!!! HAPPY BIRTHDAY MY SWEET GIRL, We love you.
Hoy el cielo hará una fiesta, el sol resplandecerá mucho más, un arco iris entre nubes pintaran los angeles para recordar que es tu fecha natal. Y si la lluvia aparece repentina, cada gota sera una bendición que el Padre Celestial te brindará como obsequio. Y aqui en esta hermosa tierra, tus seres queridos brindarán junto a Ti; el maravilloso milagro de que existas en nuestra Vida. TE AMO MI HIJA HERMOSA, CON TODO MI AMOR, TU MAMI: Adriana F.
Awe dia 27 di nov 2011 e princess bunita di kas ta cumpli
un anja mas di bida!
E ta hanja pabien di parti su mami Lies
y papi Clifford, su ruman Joshua y su wela Jaqueline y nos
Lulu ta hanja un pabien special cu un makutu di brasa y
sunchi friew di ijs di parti su rumanan Sasha, Uka y
Vince na hulanda cu stime masha hopi mes!
awe 27 oktober e prinsses
ta cumpli 2anjita nada mas
y nada menos cu Zarrienne Rosel
pabien ta bin di su mom and dad
y su ruman ,cu ta stime hopiii.
Di su madrina y padrino nan,
specialmente di su dina Mirjen.
We love u hopi mes…..
Hiep Hiep Hoera Nos Ta Canta Awe Pa Nos Prima Reina Di Cas Jeniree “Jeni” Wever…
E ta Haya sunchi y brasa di su ruman e rey Niro..su mama y tata…tambe di su primo prins TJ y prima prinsesnan RoJeanne & Jeanelys…y sin laga afo macuto di pabien tambe di su omanan y opanan..su tanchinan Joanne, Yaya y Memem, Loly, Emlyn y Jeanely…su bisawela nan, tanta y omo grandinan…y demas famia Wever-Refunjol…Nos kier bolo…y pizza
Hiep hiep hoera! Awe e prins di cas, Jayrick Winterdal, ta haci 3 anja. E ta haya hopi pabien di su mami y papi. Un sunchi y brasa di su rumannan Joseph, Cellini y Jaythan. Tambe e ta haya felicitacion di oma Helena, opa David y mama Elsa. Un macuto di sunchi di su madrina Tanchi Sol y padrino mo Juni. Tambe di parti tanta Damira, mo Randy, tanta Rina, tanta Tonia y su primonan Davidson y Radamhir. Sin lubida pabien tambe di su jufnan Regina y Lucy y amiguitonan di scol. Hopi anja mas di bida y salud.
Awe 27 October’11 ta haci 5 aña e Princess
di su mami i papi “Mirieany v.d. Linden”.
E ta haya hopi pabien di su papi Cederick,
su mami Mirlanda, su wela nan i welo,
madrina nan i padrino nan
tmb tur su prima nan i primo nan.
Tur ta desea Mirieany
hopi aña mas di salud i hopi bendicion.
Awe 27 okt ta cumpli un anja mas di bida.
E DJ di mas dushi di Jamz DJ RYAN DANJE.
E ta haya pabien di su famia y di tur su oyente
y di su fiel fans,nan y di bo friends,nan y
tambe di bo bro,nan DJ nan di Jamz cu ta
manda bisa Ryan corda riba e treat cu majan
nos ta all out cu bo den Wong shu wong.
Pa canta Happy Birthday to you Ryan.
Enjoy it your Party!!!!!Di parti di bo fiel
oyente Baby_flower xoxoxo???
Hiep hiep hoerra awe 27 october ta cumpli anja
RUTHSINA CROES , felicitashon di parti su mama
daria y su ruman nan darly y marilu , y su jui zyron
y tambe di henter famia y sobrina y sobrino nan
cu ta manda bise enjoy bo dia awe!
Awe ta cumpli 14 anja mi princess
Gilaine Nicole Koolman
E ta haya hopi brasa y sunchi di su tata Gilbert, mama Mariela y ruman Gilmer.
Tambe di tur amig@nan y famia.
Saludos di Hulanda di bo mami Yeya cu ta stima bo hopi mes.
Pasa un dushi dia.
We’ll B together soon.
Awe e prins di cas Axel Dwayne ta cumpliendo su 5 anja.
E ta e orgullo di su mami Roselyn y alegria di su Wela stima Patty!
E tesoro aprecia di cas y e diablito chikito di su tanchi Isha.
E ta haya felicitacion di Full Famia Tromp y Vrolijk cu ta stime un mundo y kier
desea e hopi anja mas di bida y salud. Especially di su baby brother on the way
Cu e pasa un dushi dia awe riba su fecha natal y
Diasabra nos ta celebre cu friends and family al estilo Toy Story!!!


c: text/html

text:
Hopi elogio na Hulanda pa con Aruba ta atende cu inversionistanan
Drs. Rene Herde:
ORANJESTAD(AAN):Tin un grupo di Parlamento actualmente na Hulanda pa atende un Conferencia riba haci Negoshi entre Paisnan di Reino, Europa y paisnan di Caribe.
Aunke ta prome biaha cu e lider di fraccion di AVP ta participando den e encuentro aki, e ta conoci y ta conta cu participacion di funcionarionan di Gobierno y sector priva di Aruba y otro islanan, hunto cu participantenan di companianan grandi di Europa.
Un di e partinan cu a trata riba e prome dia, diaranson ultimo, tabata con pa haci negoshi den forma exitoso na e partinan Hulandes den Caribe. Remarcabel, segun e Parlamentario ta conta, den e sesion ey Aruba a haya elogio di comerciantenan Hulandes cu tin un relacion comercial caba cu Aruba y den Caribe.
A worde menciona con problemanan ta worde soluciona lihe, ta atende cu asuntonan di personal, di permisonan pa lanta un compania. E comerciantenan a bisa cu “na Aruba e problemanan ta worde soluciona lihe … Nan ta soluciona e problemanan lihe pasobra nan kier promove inversion na Aruba y crea un miho nivel di bida”. Enfacis a worde poni cu na Aruba semper e instancianan concerni ta habri pa yega na un solucion. Herde ta orguyoso di por tende esaki.
“Mi ta contento, sinta eynan como Arubiano, pa tende cu en comparacion cu otro luganan, Aruba ta sobresali y menciona como un bon ehempel. E ta yena ns di orguyo y ta nifica e caminda cu 4 aña pasa a cuminsa cana, ta esun corecto y mester sigui riba dje.”

robotstxt: allowed

filter: keep


text:
Un herido leve den accidente na Cumana
ORANJESTAD (AAN): Dialuna den oranan di merdia pasa di 12 or na e T-kruising dilanti Codemsa na Cumana a sosode un accidente. Un persona a resulta levemente herida.
Na yegada di patruya ta constata cu e pickup blanco di Total Cleaning Services e chauffer no a duna preferencia na e Sentra biniendo di pabou. Esey a haci cu e autonan a dal den otro.
E impacto a haci cu e chauffer a dal su cabes na e dak di e auto y a sinti dolornan fuerte. Mester a pidi ambulance pa bin atende.


text:
Cumpleaños Diabierna 06 Februari 2015
Merlinda Korsten Gonzalez.
Hace 3 años llegaste a
nuestras vidas para llenar
nuestro hogar de alegria,
dicha y felicidad. Ante todo
gracias mi Dios por tan
maravilloso regalo.
Felicidades hoy en tu dia de
parte de tu Mami y Papi, tus
hermanos Muchael,
Natasha y Charlin. Tu
amigo Angelbert y de toda nuestra Familia: Korsten – Gonzalez.
Y en especial de parte de tus Oma’s y Opa’s
“Te amamos Princesa” y Dios te Bendiga!
Na prome luga awe nos kier a gradici Dios todo poderoso pa un di nos tres precioso regalo cu e a manda pa nos aki na mundo y na di dos luga nos kier a canta happy Birthday pa Alejandra Kock ,cu Dios drama su bendishon riba dje y hasiele un mucha muher di bien den tur e sentido di e palabra,mamita bo ta hanja pabien di bo mami Yahaira y bo papi Allan Kock bo ruman homber nan na Hulanda Alluisses y Allencis bo ruman nan na Aruba Gabriela y Nathan ,tambe bo ta hanja pabien di bo wela nan mama Mary ,mama Etlhyn, mama Sela y papa Francis tambe pabien di bo tanchi Cathy y omo , bo primo nan y prima nan tambe cu Dios bendishona bo cu hooopi anja mas di bida .
Awe ta un dia di hopi alegria,
pasobra mi Tia y Madrina
Marianela Geerman
ta cumpli un aña mas di bida.
Dios mi ta pidi pa sigui bendiciona
Tia cu hopi aña mas di bida y salud.
Tia pasa un dushi dia cu amistadnan y
famia….di parti Tia su subrina y iha
Eliandra…tambe di Curt, Jean-André y
Curtson…
y di mami y chupy.


text:
Gobierno haciendo su maximo esfuerzo riba continuidad di Marina Hulandes na Aruba
Prome Minister a enfatiza:
ORANJESTAD (AAN) – Prome Minister mr. Mike Eman a referi, den conferencia di prensa, na e posicion di Marina Real na Aruba, den sentido si e ta keda of ta bay. E dignatario a duna di conoce cu den tres ocasion gobierno a tene reunionnan intensivo cu e Minister di Defensa di Hulanda y a haci un apelacion na su persona pa tene cuenta cu e balor di Marina na Aruba; e aspectonan geopolitico, e aspecto di contribucion cu Marina tin pa Aruba mes, y su refleho tambe pa stabilidad y inversion.
“ Y nos tin tur e confianza y speranza cu nos argumentonan y tambe cu e relacion renova cu Reino Hulandes, e posicion cu Aruba a tuma door di bin cu iniciativanan pa yega na un relacion di Reino mas constructivo, por ta suficiente circunstancia y argumento cu lo scapa nos for di e cantidad di austerizacion cu lo tin den e Ministerio di Defensa di Hulanda”, Prome Minister Eman a señala.
Prome Minister a subraya cu gobierno lo haci su maximo esfuerzo pa Marina Hulandes keda na Aruba, y na April proximo e minister di defensa di Hulanda lo ta na Aruba, y ta di spera cu gobierno lo haya un bon noticia di e continuidad di Kazerne na nos pais.
E dignatario a reitera cu, en todo caso, e kier informa nos comunidad cu gobierno ta haciendo su maximo esfuerzo pa logra esey, y mas awor cu e programa pa e hobennan cu el a menciona, cu ta asina vincula cu Mariniers Kazerne na Aruba.


text:
Fusion a bay back na añanan 80 y 90 cu Ruben Scorpio Garcia
ORANJESTAD (AAN): Un fiesta di “Back to the 80s & 90s” na Fusion Piano Bar cu DJ Ruben Scorpio Garcia a trece hopi amante di fiesta hunto, bailando riba e musica di Whitney Houston, Sister Sledge, Manhattan, Michael Jackson, The Village People y Rod Steward, y mientras cu Scorpio a sigui draai e musica, e bartendernan a sigui sirbi e cocktails!
Fusion definitivamente ta e luga cu bo mester ta! Un Lounge di Musica, Ciga y Biña di alta estilo, cu entretenimento en bibo di piano, alternando cu un combo excitante di Jazz, y pa solamente un anochi inolvidabel, DJ Ruben Scorpion Garcia, tocando e miho musica, for di e miho decadanan!
Fusion ta conta cu un bar completamente ekipa ademas di un menu extensivo di biña sirbi na glas, presentando seleccionnan delicioso di biña for di rond di mundo. E lounge ta sigui pafo na e Alhambra Shopping Mall, y ta ofrece luganan airecondiciona pa sinta paden, como tambe un plaza tropical pafo.
Aki por mira con dushi tur hende a pasa, na e fiesta cu a worde ofreci pa Tabitha y e ekipo di Divi.


text:
August 18, 2012 / Lokal
Segun Asjes lider Wiels no tin problema ku muhé
Segun aktivista Gonet problema di Wiels ku muhé ta opvio i straño “WIELS KOBARDE MARA KARSON I KONFRONTA UN HOMBER” Kobardia ta lag’é grita skondí so pasó e tin hopi miedu
...parlamentario ulandes prekupá ta hasi pregunta... NMA A KUMINSA INVESTIGA FROUDE NA BALLAST NEDAM ...Ballast Nedam skohé pa traha hospital nobo na Kòrsou...
...fuera di su ousensia...
Na Ulanda:
Pa honra Tula huntu ku Brion: LO SALI PETISHON PA BRIONPLEIN BIRA PLASA DI LIBERTAT Fundashon Ban Sembra Pas a logra mas di 100 firma ayera
...Minister Carlos Trinidad na konmemorashon Tula 17 Ougùstùs 2012...
...Minister Koeiman yudando kobradónan di ònderstant na trabou...
Na opinion di Humphrey “Tio Felipe” Felipa (Bùs 64):
© 2013-15 Extra - Notisia di Korsou


text:
E revistanan Toren di Vigilansia i ¡Despertad!
Nos revistanan basá riba Beibel ta disponibel pa download den mas ku 200 idioma, inkluso idioma di seña. E Toren di Vigilansia ta splika nos e nifikashon di e susesonan di mundu den lus di profesia bíbliko. E ta konsolá hende ku e bon notisia di e Reino di Dios i ta stimulá fe den Hesukristu. ¡Despertad! ta mustra kon pa trata ku problemanan di e tempu aktual i edifiká konfiansa den e promesanan di e Kreador pa yega na un mundu nobo den kua tin pas i siguridat.
Skohe un idioma aki bou i klek riba Buska pa wak e revistanan i formato ku ta disponibel na e idioma ei.


text:
Combersacion cu ank bijleveld a enfoca riba e necesidad di fondonan di inversion proveniente for di Hulanda
Otmar Oduber Minister di Turismo a indica:
Pa ampliacion y diversificacion di nos mercado turistico!
ORANJESTAD (AAN): Minister di Turismo Otmar Oduber a topa personalmente cu Ank Bijleveld.
Ank Bijleveld Secretario di Estado tin un aprecio grandi pa pais Aruba. Minister di Turismo di Aruba a splica cu e tabata tin un combersacion basta extenso cu Señora Bijleveld y el a papia cu e secretario di estado riba ki direccion nan kier hiba turismo di Aruba.
Na momento cu el a bin Aruba pa instalacion di e gabinete nobo ya caba el worde poni na altura di e preocupacion of interes cu tin riba e tereno di cria y pesca como tambe agricultura.
E minister a bolbe haci esey a base di e encuentro cu tabata tin cu e minister encarga cu e area aki na Hulanda kende di su parti e lo haci su maximo esfuerzo.
Nan a combersa riba turismo con importante esaki ta y con Aruba ta posicionando su mes na Hulanda.
Riba esaki nan a combersa basta largo pa mira con Hulanda debi na e hecho cu FDA no ta posee elementonan cu por yuda Aruba den e diversificacion y ampliacion di nos turismo. E ta acapara otro inversionnan cu ta worde haci contrario na por ehemplo, Curaçao cu si tin un acuerdo na e momentonan aki caminda cu nan ta inverti basta placa den Hulanda y Europa atravez di fondonan di Hulanda y Europeo.
Banda di esaki a bisa cu nan a haci un peticion pa bay coopera mas estrecho cu otro riba e tereno aki. E cartera di labor tambe a bira un topico cu minister di labor Otmar Oduber a plantea cerca Ank Bijleveld.
E minister a bisa cu un preocupacion cu el a expresa na Aruba caba pa e funcionamento cu mester bay existi entre Departamento di Labor cu DIMAS.
Den e proceso cu ta andando na e momentonan aki, a manifesta, sigur lo haya e atencion y cooperacion caminda cu mester for di Hulanda y for di Secretaria di Estado, a declara.


text:
Contratistanan encarga cu e trabao di limpieza cano di caminda ta resalta bunitesa di Aruba
Premier Eman tin admiracion pa trabaonan haci
ORANJESTAD(AAN): Durante su bishitanan di bario Minister President Mike Eman ta worde acompaña pa contratistanan di SERLIMAR y DOW. Nan ta percura pa limpiesa canto di caminda, den barionan y centronan di ciudad. Cada bes Minister President ta gradici e trahadornan aki pa nan bon trabao cu ta uno duro, pero satisfactorio si mira e bunita resultado.
Minister President Mike Eman a conta un grupo di contratista con recientemente e tabata na Corsou pa Statuutdag y eynan el a worde acerca pa esposa di un ex Premier di Antiyas cu a bisa cu no mucho tempo pasa e tabata na Aruba y kier a duna Prome Minister Mike Eman elogio pa e forma con e matanan di kwihi di Aruba ta worde hopi bunita cuida pa loke ta e trabao disnoeimento y limpiesa.
E particularidad aki hopi biaha nos ta tume como algo automatico, te ora nos haya comentarionan asina of cu nos corda cu no semper e matanan tabata asina netchi y limpi manteni.
Den cuadro di celebracion di nos dia nacional Prome Minister Mike Eman a haci mencionspecial riba su facebook di e bon trabao di e contratistanan cu ta traha canto di caminda y a gradici nan pa nan esfuerso y talento artistico pa laga bunitesa di nos isla resalta asina.
Na ingles Prome Minister Mike Eman a pone pa comparti esaki universalmente cu su 18.000 followers:As we approach our National Day it is with deep emotion that we focus on all that makes us so proud of our Aruba Dushi Tera.
Today I would like to salute and thank our hardworking public spaces gardeners that artistically bring out the beauty of our kwihi trees in all their splendor. Danki. Aruba Ariba. E bunita potretnan ta obra di fotografo Noel Werleman.


text:
Lotto mester dedica su mes na loke ta su tarea
ORANJESTAD (AAN): E periodo cu e trahadornan di Fundacion Lotto pa Deporte tabata tin pa pasa over pa e Fundacion pa Maneho di Facilidadnan Deportivo a transcuri. Mientrastanto ya caba tabata tin vacaturanan cu a keda publica.
Esnan cu no a firma, pa falta di garantia, ta tratando di busca un caminda legal pa toch duna nan mas tempo pa pasa pa e Fundacion nobo. Di otro banda partido MEP ta bisa cu tin cantidad di post cu no tin claridad riba e placa.
E Minister encarga cu Fundacion Lotto pa Deporte ing. Mike de Meza a splica den un declaracion cu prome cu a trata e presupuesto y Nota di Cambio tabatin diferente decision y palabracion haci entre su persona, Conseho di ministronan y Minister di Deporte, y e informacionnan aki a worde pasa pa Direccion di Finanza.
Den e Nota di Cambio a pone 4.3 miyon cu ta bay pa maneho di e facilidadnan deportivo, placa pa e trahadonan cu ta traha na Lotto pa Deporte cu ta traha na e facilidadnan deportivo y algun proyecto cu tin directamente di haber cu e facilidadnan deportivo.
E mandatario a sigui splica cu a bisa basta tempo caba cu lo tin cambionan grandi den Lotto pa Deporte, caminda e fundacion mester bay dedica su mes na su “core business” , esta loteria. A deshaci di casino na aeropuerto, pasobra e no ta nan negoshi. A yega na un convenio pa pasa esaki pa Triple A.
Lotto pa Deporte tampoco lo no bay tin nada di haber cu subsidio, ya cu esaki ta un competencia di Minister di Deporte, cu ta esun encarga cu maneho di deporte. E ehecutivo aki ta esun cu mester responsabilisa su mes na Parlamento pa e placa uza. Pues e sistema lo no bay ta manera antes, caminda cu Lotto por duna subsidio pa loco na ken cu ta. Lotto mester percura pa nan tin un bon administracion, cu bon premionan y paga su debenan. E placa cu resta ta bay pa Ministerio di Deporte.
Tambe a dicidi cu Lotto lo no bay ta encarga mas cu maneho di facilidadnan deportivo. A dicidi di lanta un fundacion cu a keda encarga cu e maneho di e facilidad y pa esaki nan lo tuma hende den servicio, e mesunnan cu tabata traha cu Fundacion Lotto pa Deporte. Lotto no por carga e gastonan ey mas, door di e situacion precario cu nan a keda aden. Pesey e restructuracion den e organizacion di Lotto pa Deporte caminda a refinancia nan debe.
A crea un relacion mas estrecho cu e partner Canades. Pero no ta berdad cu Lotto a worde bendi. Solamente a bay hunto riba mercado bancario pa busca un refinanciamento. E mandatario a bisa cu na fin di aña lo keda demostra cu e decision cu a worde tuma ta esun corecto.


text:
Director di Departamento di Asuntonan di Reino na Hulanda a haci bishita di introduccion na Gobierno di Aruba
ORANJESTAD (AAN): Recientemente Director entrante di Departamento di Asuntonan di Reino di Ministerio di Asuntonan Interno y di Reino (BZK) di Hulanda, Sr. Erwin Arkenhout, a bin haci un bishita di cortesia na Aruba.
El a worde ricibi door di nos Minister di Finanzas, Comunicacion, Utilidad y Energia, cu ta a la ves Minister President interino di Aruba, ingeniero Mike De Meza, hunto cu su colega Minister di Hustisia y Enseñansa, Arthur Dowers, Secretrario Interino di Conseho di ministronan, Señora Angelique Peterson, como tambe consehero di Gobierno, Sr. Richard Arends.
Ambos mandatario a subraya e bon relacion cu tin cu Hulanda riba diferente terenonan y na diferente nivel. E reunion a bay den un bon ambiente caminda a elabora riba nos protocol di cooperacion cu Hulanda, y tambe di e futuro di e relacion cu Reino Hulandes.
Minister De Meza a enfatisa cu Gobierno di Aruba ta kere firmemente den Reino Hulandes y di e potencialnan cu e paisnan na ambos extremo di lama por tin pa otro. A duna como ehempel e rol di Prome Minister Eman cu tabata encontra su mes na es momento formando parti di e delegacion encabesa pa SAR Principe Willem-Alexander y Princesa Maxima na Brazil.
Sr. Arkenhout tabata hopi inspira pa cu e vision y maneho di Gabinete Mike Eman y e rumbo cu Aruba ta bayendo riba dj’e. E ta premira un coopercion hopi bon durante su temporada como director di e Departamento di Asuntonan di Reino. Sr. Arkenhout a ser companja door di Sr. Gerard van de Wulp Representante di Hulanda na Aruba, Curaçao y St. Maarten, y tambe pa Señora Genevieve Lieu, Representante Interino di Hulanda aki na Aruba.
Como muestra di e bon relacion entre Aruba y Hulanda, Minister de Meza a haci entrega di un buki di potret en conmemoracion di bishita di SM Reina Beatrix y tambe SAR Principe Willem-Alexander y Princesa Maxima na Aruba na oktober 2011.


text:
Toko Winklaar director di Telearuba entrante 10 di Juni
ORANJESTAD(AAN): Pa algun aña caba tin masha papia relaciona cu Toko Winklaar lo bira director di Telearuba.
A mira diferente persona bira director pero Toko winklaar mes nada. Mientrastanto e aña aki tabata tin negociacionnan andando y finalmente el a worde firma diamars merdia.
Toko Winklaar a firma un contrato pa director pa un lapso di dos aña cuminsando entrante 10 di juni. Por rek esaki tambe despues un aña cada biaha.
E trahadornan di Tele Aruba tabata masha pendiente pa e nombracion y asina mira un cambio den e rumbo di Telearuba.
E funcion di Toko Winklaar lo ta di director general. Toko Winklaar tin un carera di algun decada cu exito y a educa hopi di esnan cu awe ta exitoso den e ramo aki.


text:
Haitianonan a bringa y menaza polis cu bloki
ORANJESTAD.(AAN); Diasabra pa alrededor di 1’or marduga, central di polis a dirigi patruya Oranjestad altura di Museum den West straat relaciona cu bringamento, parce cu dos haitiano lo tabata bringando cu otro.
Na yegada polis no a topa ningun alma y nan a sigui core y a wordo para pa un choller y el a bisa cu un rato prome un homber a wordo maltrata pa dos otro homber.
Y e homber maltrata lo tin kap na frenta segun su version na polis.
Durante cu polis ta wordo informa nan por a wak na unda nan ta staciona cu tin bringamento andando patras di Sport Caribe ta trata di un grupo haitiano.
Polis a bay den direccion y yegada nan a topa tres homber ta discuti cu otro.
Un di nan ta bisti den tshirt berde y den su man drechi e tin un bloki y e tin esaki teni pa defende su mes.
Un polis a cana bay den direccion di e homber cu bloki y e otro agente a acerca e dos otro hombernan. Polisnan a trata pa clama e homber bisti cu tshirt berde, pero e no ta reaccion e tabata agresivo y ta actua histerico.
Despues di a ordena e homber pa benta e bloki na suela e no kier scucha y na dado momento el a tuma position pa bringa.
Tambe el a hasi movecion pa tira e bloki den direccion di polisnan.
No a keda polis nada otro pa saca su arma reglamentario y a bisa pa no trata pa tira e bloki el a stop y polis a haya oportunidad pa kita e bloki for di dje y a detene mesora.
E homber su amigo tambe a wordo deteni
Ambos homber segun e version di polis tabata bao influencia di alcohol.
Tanto e homber di inicialnan R.S. y C.D.O. a wordo transporta pa warda Oranjestad. Despues di interogacion y nan a calma ambos por a bay cas.


text:
Homber cu ta para ariba cu e no tabata sa nada di e droga haya den avion, a haya castigo di prison di 20 luna
ORANJESTAD (AAN); E sospechoso V.E.O.L mester a presenta na corte di husticia Diahuebs, debi na e hecho cu el a wordo acusa di exportacion di droga riba 2 di Augustus 2014.
Segun e acusacion, V.L, kende ta trahador di seguridad na aeropuerto, mester a pone 1.2 kilo di cocaina den un avion prome cu esaki a lanta buelo.
Despues cu e cocaina a wordo haya, V.L ta esun cu despues di un investigacion a wordo acusa di a comete e delito.
El a para ariba cu e no tabata tin nada di haber cu e droga.
Huez Diahuebs a repasa e procesverbal di e caso y fiscal despues a exigi un castigo incondicional contra V.L di 20 luna, kitando e tempo cu el a sinta caba den detencion preventivo.
Abogado Foy a representa V.L y el a splica huez cu semper su cliente a para ariba cu e no a pone e droga den e avion y cu e no tabata sa nada di droga.
Asina mes huez a bay di acuerdo cu exigencia di fiscal y a condena V.L na un castigo incondicional di 20 luna, kitando e tempo cu el a sinta caba den detencion preventivo.


text:
Huez nan di Hof a mantene e castigonan igual, den caso di atraco riba RBC Palm Beach
ORANJESTAD (AAN): Dialuna atardi hueznan di corte di prome instancia a lesa e veredicto cu hueznan di corte superior a manda pa Aruba, den e caso di atraco riba RBC Palm Beach, cu a tuma lugar na comienzo di 2013.
Den e caso aki varios acusado a haya castigonan di entre 30 luna y 8 aña.
Tres di e acusadonan a tres siman pasa na corte, door cu nan a dicidi di apela e castigo cu nan a haya.
O.M tambe a apela, door cu nan ta haya cu e castigonan duna tabata mucho abao.
E tres sospechosonan cu a presenta ta J.S.O, M.D.D y J.R.P.B.
Den corte di prome instancia fiscal a exigi contra J.S.O 10 aña y el a haya 7.
Contra M.D.D fiscal a exigi 7 aña y el a haya 6, mientras cu contra J.R.P.B fiscal a exigi 6 aña y el a haya 5.
M.D a wordo acusa tambe di ta parti di un atraco riba Kay’s Fine Jewelry, pero el a wordo declara liber di esaki.
E tres hueznan presente a hasi varios pregunta na e sospechosonan y sospechoso M.D entre otro a para ariba cu e no tabata chofer di e auto cu a wordo uza pa comete e atraco..
Huez a puntre si e no ta haya cu yuda cu tur e cosnan cu cual el a yuda y conta placa di e atraco pa parti esaki no ta algo serio, mirando gravedad di e crimen.
El a bisa cu e no a participa activamente y pesey e ta haya su castigo mucho halto.
Pa loke ta e sospechoso J.P.B, el a para ariba cu e no a participa na e atraco, apesar cu tin otronan cu a participa cu a bisa cu J.P.B si a participa y cu e ta esun cu a bula over di e counter den e banco y cu e tabata cana cu un shotgun.
E hueznan na dado momento a logra wak un video di e atraco, pa forma nan opinion.
Abogado di J.P.B esta Edwin Duijneveld a indica cu e tin recordnan medico cu ta demostra cu ta imposibel cu J.P.B por a bula over di e toonbank, mirando e lesion serio cu e tabata tin na su pia.
Huez na dado momento a bisa J.S.O cu ta mustra berdad cu e tabata tin un rol grandi, mirando e cantidad grandi di e placa, esta 40%, cu el a haya.
El a bisa cu el a palabra esey, pasobra tabata un riesgo grandi y el ayuda cu busca lugar di keda, cumpra auto, cuminda etc.
Un di e hueznan a puntra M.D tambe ki dia el a haya sa cu un atraco lo bay tuma lugar y el a bisa cu ta 3 dia prome.
E huez e ora ey a cuestiona e hecho cu e no a yama polis.
M.D a splica cu mirando e armanan cu e Venezolanonan tabata tin, e no a pensa pa bay polis.
E AG a pidi e hueznan di corte superior pa mantene e castigo di 6 aña cu M.D a haya, pero el a pidi pa aumenta e castigonan di J.O y J.P.B.
El a pidi pa aumenta e castigo di J.B di 5 pa 6 aña y esun di J.O di 7 pa 8 aña.
Duijneveld a trece dilanti entre otro cu J.B ta para ariba cu e no a participa na e atraco y segun e abogado, e rapport medico ta mustra cu sigur e no por a bula over di e toonbank.
Pa loke ta M.D, el a indica cu e ta para ariba cu e no tabata chofer durante e atraco.
Duijneveld a splica tambe cu no ta asina cu J.S.O tabata e hefe of tabata tin un rol grandi den organizacion di e atraco, manera cu AG a bisa.
E veredicto di Dialuna dia 8 di December ta bisa cu e hueznan di corte superior a dicidi di mantene e castigonan duna caba den corte di prome instancia.
Pues nan no a baha e castigonan manera e abogado a pidi y nan no a aumenta nan, manera cu e Abogado General a exigi.


text:
Subi riba facebook di F.A.D.A y like e potret cu mas bo ta gusta di siman di locura
ORANJESTAD (AAN): Fundacion Anti Droga Aruba (F.A.D.A) a lansa un proyecto nobo siman di locura. E siman tras di lomba tabata e siman unda cu comunidad lo mester a aporta pa ilustra nan sosten na F.A.D.A y un Aruba liber di droga. Cada dia tabata tin cu bo mester a bisti na e tema cu F.A.D.A a pone.
Sra. Jeanira Tromp Wernet cu ta coordina diferente proyectonan na e fundacion ta duna di conoce cu e campaña a wordo haci pa prome biaha na Aruba y tabata hopi curioso con e comunidad ta acepta esaki. Sinembargo si mester e siman cu a pasa nos tras por bisa cu e pueblo a aporta y mustra cu nan tambe ta apoya F.A.D.A cu nan trabaonan duro y pa lucha hunto pa combati droga na nos Pais.
FADA a ricibi mas cu 20 potret pa dia riba nan facebook di diferente persona, sea nan ta un persona so of cu ta grupo di persona, coleganan di trabao, gruponan di scol.
Por bisa cu un cantidad grandi di persona a participa na e proyecto aki. E proyecto ta conoci internacional, pero F.A.D.A a opta pa ahusta e dianan na nos cultura y nos ambiente na Aruba.
E fundacion ta gradici e pueblo di Aruba cu a forma parti di proyecto di siman di locura 2013. E muestra di tur e potret nan ta e muestra cu nos tin un comunidad cu ta para stabil cu nan deseo ta pa un Aruba lo mas posibel liber di droga. Tur potret ta riba facebook di F.A.D.A, ainda tin oportunidad pa comunidad por LIKE e potret cu mas bo ta gusta pa asina otro siman F.A.D.A por saca e ganadornan di e campaña un siman di locura cu FADA.
Pesey mes bisa bo amigo y conocirnan subi riba e facebook di fadaaruba y LIKE e potret cu mas bo ta gusta di e proyecto di siman di locura. E potret nan cu ricibi mas LIKE ta sali e ganadornan.


text:
June 10, 2014 / Lokal
...Aunke no a permití pa nan a drenta Fort Amsterdam... MAESTRONAN DI SKOL A KUMPLI KU NAN META DJAYERA ...A entregá karta na Konseho di Minister i Parlamento...
...Minister van der Horst no tabata den Fòrti mes...
Akusado kontestando hues:
No opstante sentensha di wes
...ekspektativanan altu pa e mishon di otro siman...
Segun organisashon di turismo CTO:
CUROIL A KONTRIBUI KU 83 MION NA KAHA DI GOBIERNU
MUCHANAN TA KORE DI PANADERIA PA AKOUNTENT RIBA UN DIA
© 2013-15 Extra - Notisia di Korsou


text:
Dos hoben seriamente herida den accidente pabao di ex-Bushiri Hotel
ORANJESTAD (AAN): Tabata Diasabra anochi, net ora cu fotografo di DIARIO ta bahando di e trapi di Aruba Riba Lounge cu a caba di wordo inaugura, cu por a mira un accidente serio socede riba caminda principal di Hotel pa Playa.
Por a mira con un Suzuki Ignis color corra kima/biña, bayendo cu velocidad un poco despues di e splitsing di luz di trafico, tabata purba di pasa un otro auto. Aki ta unda cu e chofer a perde control riba su vehiculo, bay den un scual, y dal cu impacto fuerte contra un palo di mata.
Esaki a pone e vehiculo zwaai rond den halto, y bay cay riba un pida baraca grandi cu tin poni eynan como barera. Debi na e impacto, dos pasahero a worde saca di e vehiculo y a cay abao. Uno a cay banda di e barancanan grandi, y e otro, un femenino, a cay mas leu banda di un otro palo di mata.
Tur esnan cu tabata na e Bar, a mira con un hoben a habri porta y sali for di patras di stuur di e Ignis, a cana bay y subi den un otro auto cu a yega eynan mesora y para na banda.
Mientras tanto Polis a ser informa di e caso, y un cantidad di unidad policial a yega. Tambe a presenta cu Ambulans, y un Unidad di Vehiculo di Rescate, y un unidad di Bombero.
Esey ta debi cu debi na e impacto, e motor tabata sigui sona masha mahos mes, y tabata manera pega candela. Algun hende a logra drenta e auto y a switch off e vehiculo.
Polis a yega y topa cu e Suzuki Ignis A-54735 basta kibra, y e dos hobennan cu heridanan serio. Ambulans a yega y mesora a duna nan tratamento. Tur dos a haya trauma severo di nan rudia bay abao.
Experto di Trafico mesora a cuminza traha riba e accidente aki, y a entrevista esnan envolvi. Riba indicacion di testigonan, autoridad a bay papia cu e supuesto chofer cu a sali for di tras di stuur, pero el a nenga na Polis cu e tabata e chofer.


text:
Editorial: E LIDER DI MEP
Un contradiccion inexplicable di parti di e lider actual di MEP ta su aceptacion pa presidi e comision di “integridad” siendo cu e no a demostra ningun clase di integridad den e caso di e oficina di abogado fantasma cu un cuenta bancario na cual e tin acceso y a usa manera cu e ta desea. Tin un discrepancia grandi entre e dosnan ey. Pa por lidera un comision di integridad bo mester por tin maske ta un tiki di dje, y demostre publicamente, loke no ta e caso di e lider di MEP. Tur loke e ta empeña di haci, no ta libra su nomber di e mancha cu e mes a permiti pa e caso pone riba dje, sino di purba desacredita Gobierno con cu e ta haya ta bon, sea cu mentira, cu exageracion, cu rumor, cu loke sea, menos cu e berdad.
Claro cu ami si ta defende e administracion aki, a pesar cu mi no ta di acuerdo cu algun di su prioridadnan, pero mi ta mira progreso, mi ta mira accion, mi ta mira e afan di hiba Aruba padilanti lo mas lihe cu por, y lo mas sigur posible. Durante e 8 añanan di MEP tur loke nos a mira ta e faborecimento di rumannan y otro miembronan di famia, un nepotismo abierto, corupcion, y un sinfin di otro defectonan cu ningun Gobierno tin e derecho di comete cu e bienesnan di Pueblo. Con un parlamentario di AVP por a hinca den su cabez pa nombra Evelyn na cabez di e comision di integridad mi no ta compronde, a menos cu su cerebro normalmente ta funciona mes fofo cu su decisionnan incomprendible.
Pakico, na lugar di pretende un sinceridad den cual ta dificl pa mi kere despues di e cuenta di e oficina di abogado fantasma, Evelyn no ta bay television y radio y haci un admision cu por libre di no solamente e acusacionnan, sino tambe di e sospechanan y e lazonan cu tine mara sin clemencia na e maldadnan di su tata, o sea Hendrik Seferino Croes? Un solo declaracion, un solo admision di su parti lo por debolbe maske ta algo di loke otronan por a mira den dje pa eligie lider di partido. Asina e no ta bay keda mucho tempo mas como lider, y e resto di e integrantenan di e partido mester cuminza pensa riba un substituto adecuado.
Asina mes mi ta keda cu e inclinacion di kere cu e erornan di e lider di MEP, incluyendo su mentiranan pa purba scapa peyeho den e caso di e oficina fantasma, ta bin di un trascendentalismo filosofico o politico cu mester por a convence den algun etapa di su incursion den e ramo, cu den nos mundo politico entre e mediocridad cu ta abunda e por a bira e unico lumbrera, maske ta ocasional. Ta con un persona cu tanto estudio no tabata al tanto cu tur evolucion ta mara na leynan inflexible cu un persona manera e no por acelera ni retarda. Ademas, e mester por tabata al tanto cu Pueblonan no ta cambia nan rumbo riba un solo dia pasobra un ciudadano kier pa nan hacie. Custumbranan cu tin varios decada ta existi tampoco ta cambia den un pais djis pasobra ken cu ta kier pa e sosode. Ta cosnan cu ta tuma tempo y dedicacion, impulsa pa un Gobierno cu ta traza e ruta realistico di antemano y ta asigna su mihor talentonan pa conduci e proceso. Ta asina bo ta logra progreso, y ta esey mes e Gobierno actual ta haciendo. Djis mira con el a haci turismo multiplica den un tempo relativamente corto. Ta dificil pa mi separa mi mes di un Gobierno cu ta pone tur su atencion na e progreso di mi isla, progreso na cual mi a dedica e mayor parti di mi tempo y mi lucha di hopi aña, o sea esun di mira Aruba crece y sigui crece te alcanza e alturanan di bienestar general cu cualke pais lo desea di tin.
Den su historia politico, MEP a conta cu un par di bon lider. Betico tabata excepcional, y un di e poco politiconan cu a conserva su prestigio despues di tanto aña. Nel tambe, apesar di su guera contra nos, a conduci e partido relativamente bon. El a sanea su situacion financiero, el a crea un cohesion entre e integrantenan, y el a gana varios eleccion. Pero te ey tambe. Awor MEP mester busca otro lider cu por hiba e partido padilanti. Pa vence AVP den proximo eleccion ta bay resulte sumamente dificil, si no imposible. Ami no ta kere cu e ta bay por. AVP, si e sigui riba e rumbo di exitonan cu e ta cosechando actualmente, y si e logra ehecuta maske ta algun di su plannan, y conclui varios di su proyectonan, no ta bay tin rival den e eleccion cu ta bin aki un par di aña. Exito ta pertenece na esnan cu ta buske cu afan, cu insistencia, cu plannan bon concebi y bon ehecuta, manera esunnan cu ta tumando lugar na Aruba actualmente.
Lanzadornan di critica infunda, di rumornan tendencioso, supladornan di huma den wowo di hende pa nan no mira e realidad nan dilanti, no tin ni e mas minimo oportunidad di logra exito. Tur caminda bo ta mira progreso, trabao, construccion, barconan yen yen di turista, avionnan cu ta biniendo di diferente direccion, enfin, movimentonan cu ta hibando nos isla padilanti cu seguridad. Nan ta e berdadero signonan di triunfo.


text:
Mostrando resultados 1 a 4 de 4
Bucali.K dentistas
Concepto de Clinicas Dentales, Servicios de Odontología Integral: Ortodoncia, Implantes, Cirugía, Prótesis, Resinas, Porcelanas. Urgencias 24hrs
Tooth & Implants dentista
Implantologia avanzada, rehabilitacion de implantes,mini implantes
Espinosa De Santillana Hector Dr porcelana
Av Xel-ha 56 Y 57 No. 110, 77509
Cancun, Quintana Roo
blanqueamiento dental, limpieza bucal, porcelana, rehabilitacion estetica
Clinica De Implantologia Y Rehabilitacion Dental
Bonampak 62 Mza 13, 77500
Cancun, Quintana Roo
Restablecer
Mostrar todo
Cirugia bucal en Monterrey | Cirugia bucal en Cancun | Cirugia bucal en Gustavo A Madero | Cirugia bucal en Ciudad Juarez | Cirugia bucal en La Paz | Cirugia bucal en Oaxaca | Cirugia bucal en Merida | Cirugia bucal en Hermosillo | Cirugia bucal en Iztapalapa | Cirugia bucal en Guadalajara | Cirugia bucal en Pachuca | Cirugia bucal en Zacatecas | Cirugia bucal en Aguascalientes | Cirugia bucal en Acapulco | Cirugia bucal en Veracruz | Cirugia bucal en Leon | Cirugia bucal en Cuernavaca | Cirugia bucal en Chihuahua | Cirugia bucal en Puebla | Cirugia bucal en Toluca | Cirugia bucal en Chetumal | Cirugia bucal en Guadalupe | Cirugia bucal en Monclova-ciudad Frontera
Cirugia bucal en AguascalientesCirugia bucal en Aguascalientes | Cirugia bucal en Baja California | Cirugia bucal en Baja California | Cirugia bucal en Baja California Sur | Cirugia bucal en Baja California Sur | Cirugia bucal en Chiapas | Cirugia bucal en Chihuahua | Cirugia bucal en Coahuila | Cirugia bucal en Colima | Cirugia bucal en Colima | Cirugia bucal en Distrito Federal | Cirugia bucal en Distrito Federal | Cirugia bucal en Durango | Cirugia bucal en Durango | Cirugia bucal en Estado De Mexico | Cirugia bucal en Estado De Mexico | Cirugia bucal en Guanajuato | Cirugia bucal en Guanajuato | Cirugia bucal en Guerrero | Cirugia bucal en Guerrero | Cirugia bucal en Hidalgo | Cirugia bucal en Hidalgo | Cirugia bucal en Jalisco | Cirugia bucal en Michoacan | Cirugia bucal en Morelos | Cirugia bucal en Morelos | Cirugia bucal en Nayarit | Cirugia bucal en Nuevo Leon | Cirugia bucal en Oaxaca | Cirugia bucal en Puebla | Cirugia bucal en Puebla | Cirugia bucal en Queretaro | Cirugia bucal en Quintana Roo | Cirugia bucal en Quintana Roo | Cirugia bucal en San Luis Potosi | Cirugia bucal en San Luis Potosi | Cirugia bucal en Sinaloa | Cirugia bucal en Sonora | Cirugia bucal en Sonora | Cirugia bucal en Tabasco | Cirugia bucal en Tabasco | Cirugia bucal en Tamaulipas | Cirugia bucal en Tamaulipas | Cirugia bucal en Veracruz | Cirugia bucal en Veracruz | Cirugia bucal en Yucatan | Cirugia bucal en Yucatan | Cirugia bucal en Zacatecas | Cirugia bucal en Zacatecas


text:
Analisis politico
Rapport di IMF y Evelyn Wever Croes
Evelyn Wever Croes y MEP a dedica hopi tempo y energia pa convence mundo cu Aruba ta den un situacion economico malisimo y hasta nan a bay asina leu di traha un storia pa e Hulandesnan cu tabatin e nomber cu Aruba tabata bay “feestend ten onder”.
No tin un instancia cu mas autoridad ariba tereno economico financiero cu Fondo Monetario Internacional, IMF, y e instancia aki a enfatisa siman pasa cu Aruba su economia ta den tremendo direccion. Un sla formal pa tur esnan den MEP cu cada rato ta sclama cu Aruba su economia ta fatal y cu nos pais ta na rand di un bancarota. E maneho cu e gobierno di ministro presidente Mike Eman a hiba pa rescata nos economia tabata sumamente exitoso y awo a haya elogio, reconocemento y apoyo di e Fondo Monetario Internacional.
Esaki pa e gobierno di AVP ta hopi importante pasobra ora e gobierno Hulandes kier a mete den e maneho di Aruba e expertonan ariba tereno estatal unanimamente a duna Mike Eman razon cu no tin base legal pa Hulanda exigi di gobierno di Aruba cu nan mag mete den e maneho financiero di Aruba. Awo IMF a confirma tambe cu e direccion cu gobierno di Aruba a tuma door di no introduci e medidanan cu Hulanda tabata exigi a duna un resultado positivo pa e desaroyo economico di nos isla.
Un rapport di IMF cu ta asina positivo pa Aruba ta duna tambe henter nos comunidad un sinti di satisfaccion cu Aruba ta bayendo den bon rumbo ni cuanto e dirigentenan di MEP ta purba di kibra esaki tur dia. E rapport valioso aki di IMF ta duna nos gobernantenan tambe e satisfaccion cu nan conclusionnan cua ta e miho direccion cu mester tuma como isla chikito den un mundo di crisis ta haya reconocemento di e instituto di mas valor ariba e tereno financiero economico. Atrobe nos ta mira na Aruba tin un diferencia fundamental entre e AVP y MEP.
Un gobierno di MEP di ocho aña a percura pa nan famia y amigonan cu mas no tabatin. Ora placa a caba cu nan no tabata mustra ningun caminda na interes di pueblo unda placa a bay. E contractonan cu famia y amigo a guli miyones di Florin di nos pueblo. Awo cada Florin cu gobierno di AVP gasta ta worde mira tur dia. Un Aruba creciendo y partiendo e atencion na tur parti di nos isla. Nos comunidad ta sinti continuamente cu awo tin un gobierno cu di berdad ta un gobierno di pueblo y hasta den tempo dificil ta percura pa mehora bida di tur nos hendenan pero sigur enfatisando e bienestar di esnan mas vulnerabel den nos sociedad. Esaki ta e dolor grandi cu Evelyn Wever Croes mester biba cune pasobra ni con nan purba di sconde nan maldadnan cada biaha nan ta sali pa pueblo haya sa. Cu mentira tur ora nan ta purba mancha nomber di hende drechi manera nos ministro presidente Mike Eman y casi e mesun momento e berdad ta bin afo y dal nan hopi duro. Awo atrobe! Tur nan mentiranan cu Aruba ta bayendo pa cay den un abismo ta worde contradeci door di e instituto cu mas autoridad y respet den mundo ariba e tereno aki cu ta IMF. Ta kico Evelyn Wever Croes ta bay bisa e Hulandesnan awo cu su storia di “feestend ten onder gaan” a worde tira den bari di sushi door di IMF. No door di AVP of e gobierno di AVP pero door di e organizacion di e nivel mas eleva den mundo e storia maligno fabrica door di e mentenan di MEP a worde descualifica por completo.


text:
E Constitucion ta e documento principal di estado di Hulanda. E Constitucion ta e ley supremo di Hulanda. Na 1814 a efectua e Constitucion Hulandes. E Constitucion actual ta data di 1983. E Constitucion ta contene tur regla tocante nos organisacion politico y nos derechonan fundamental.
E Constitucion ta contene:
- derechonan fundamental, cu ta duna ciudadanonan e libertad pa, sin intervencion di autoridad publico, biba y participa den sociedad y politica. Ehempel di derechonan fundamental ta:
- libertad di expresion
- derecho riba privacidad
- derecho di voto
- derecho riba trato igual
- reglanan principal di organisacion di estado Hulandes, entre otro:
- e manera cu ta nombra of elegi entidadnan estatal (manera parlamento, gobierno y huesnan) y loke ta nan tareanan y competencianan;
- con traha ley y con ambia Constitucion mes;
- gobernacion di provincia y gemeente.


text:
POLIS A CAPTURA 2 SOSPECHOSO CU A PURBA RANCA TAS DI UN PAREHA TURISTA
Diasabra anochi un patruya di strandpolitie a ser para pa algun miembro di seguridad banda di e hotelnan y a haya descripcion di 2 sospechoso cu a purba ranca tas di un pareha turista pero e homber tabata tin curashi di pushanan un banda y nan a core bay. Cu e descripcion bon duna nan a logra captura e 2 sospechosonan aki. Nan a hiba nan warda di polis na Shaba pa despues bay wak e video di seguridad y tambe haya un denuncia di e pareha turista cu a bira victima di intento di atraco. E caso aki a sosode na e parti di beach di Playa Linda.


text:
MAS DAÑO NA NOS TURISMO Y NINGUN INSTANCIA TA PREOCUPA, BAN CABA CU CRIMINALIDAD PROME CU CRIMINALIDAD CABA CU NOS TURISMO!
Diamars anochi un pareha turista a presenta na warda di polis pa denuncia cu nan a caba di bira victima di ladronicia ora cu desconocidonan a kibra drenta horta den nan auto di huur. E ladronnan a kibra e bentana chikito y a bay cu e cd player. Nan a comete basta daño na e dashboard pa a kita e aparato. E pareha turista a bay come na un restaurant renombra y nan a parkeer nan auto den cercania di Lagoen. E daño cu e acto aki ta causa na nos turismo ta grandisimo y si e ladronnan ta sigui haci esaki e lo ta desastroso pa nos turismo, gobierno kier traha riba downtown cuminsando den caya, pero si e actonan criminal y vandalista sigui, e turistanan no lo tin gana mas pa sigui bin Aruba. Den a caso aki e señora tabata hopi rabia mientras e meneer tabata trankilo si, pero a laga sa bon cla cu otro biaha nan no lo bin mas y nan lo escoge un pais mas safe. Ya cu gobierno (Oficina di Turismo) lo ta gañando rond di mundo cu Aruba ta safe, y esey ta locual cu turistanan mes ta experieciando aki na Aruba dia tras dia cu tanto caso di robo di pertenencianan riba beach, ladronicia for di autonan staciona, hortamento y plumamento di autonan di huur, kiebro y ladronicia den cambernan di hotel, atraco riba turistanan, estafa na turistanan, cantidad di pelea den areanan sector turistico y banda di hotelnan, accidentenan fatal pa turistanan y hopi otro casonan mas. Corda cu ainda e herida di e caso Halloway no a cura y cualkier cos e por bira un postema cu por explota cualkier momento y por ta fatal pa nos turismo. WAKE UP! ARUBA. WAKE UP NOW! Gobierno ban caba cu criminalidad, prome cu criminalidad caba cu nos Turismo.


text:
Grupo di estafadornan deteni relaciona cu clonemento di credit card
Tin un muher deteni….
ORANJESTAD (AAN): Keto bay e ultimo tempo di denuncia ta worde entrega relaciona cu desfalco cometi den empresa. Mayoria di e denuncianan tin di haber cu control insuficiente cu ta worde haci pa gerencia. Recientemente un empresa na final di Avenido Milio Croes a atrapa un trahador a hit nan den careda di 50 mil Florin. Mientras gerente a entrega denuncia oficial na Recherche y segun informe a detene e muher relaciona cu suma di placa cu a desaparece.
No ta conoci si e muher Q a admiti su culpabilidad. Locual ta asunto di creditcard cu un grupo actualmente ta deteni segun informe cu na diferente Isla y pais nan tira para.
E grupo stranhero a usa creditcard cu e organizacion di bandido a clone pa asina lanta placa di cliente pa probecha di nan cuenta. Parce cu ta miles di Dollar a lanta pero trempan of laat autoridad local a logra pone nan riba un grupo Venezolano y tambe Ecuatoriano deteni.
No ta prome biaha cu autoridad local a logra detene stranheronan cu ta tira para pa medio di creditcard cu e mafianan aki a clone.
Aparentemente autoridad y instancianan bancario ta riba un alerta pa evita nomber di Aruba no worde atacha como e Isla cu facilmente mafiosonan por drenta, tira para via di creditcard di clone y baha na awa sin cu nan worde gara.
Esnan cu na e momentonan ta deteni lo tira para tambe na otro paisnan den nos region.
Aparentemente instancia internacional tambe ta riba un alerta y ta spera cu husticia na Aruba baha pisa riba e grupo estafadornan aki.
Den varios otro paisnan den nos region mes e castigo ta masha halto y mayoria biaha e bandidonan no ta risca pa tira e tipo di paranan aki ya cu di antemano na sa kico e consecuencia lo por ta si nan worde gara.
Nos leynan pa impone castigo ta hopi mas abao den un tempo relativamente corto nan a sinta castigo, nan a worde deporta pa nan pais natal. No ta conoci si tin paisnan na unda posibelmente e grupo aki a comete e mesun delito pa cual nan lo ta worde busca.
Control na entrada lo ta sumamente importante, e grupo ta drenta como turista, nan lo mester tin den nan poder aparato, material, cantidad di creditcard sigur di diferente persona, cu dato’s pa nan por clone y logra nan meta. Of tin persona local lo ta coopera cu e banda pa contra pago y swipe lanta placa of usa e creditcard di clone pa haci compra miyonario pa despues bandona den e caso aki Aruba.


text:
Argon
Argon ta un elemento kímiko ku ta representa dor di e symbulo Ar. Argon tin e number atomiko 18 anto ta e di dres elemento den e grupo 18 di e mesa periodiko (gasnan nobel). Argon ta e di tres gas mas kumon den e atmosfera di mundu, na 0.93% hasiendo e mas kumon ki dioksido di karbon Kasi tur di e argon aki ta argon-40 un estado radiogeniko for di e dekadashon di potassium-40 den e mundu su korst. Den e universio argon-36 ta e isotopo mas komun, pasobra e ta e isotopo preferi pa nukleosystisis stellar den supernovanan.


text:
Testigunan di Yehova Ta Kere den Hesus?
Sí. Nos ta kere den Hesus, kende a bisa: “
Ami ta e kaminda, e bèrdat i e bida. Ningun hende no ta yega serka e Tata si no ta pa medio di mi.” (Huan 14:6) Nos ta kere ku Hesus a bini na tera for di shelu i ku el a duna su bida humano perfekto komo un sakrifisio di reskate. (Mateo 20:28) Su morto i resurekshon a habri kaminda pa tur hende ku pone fe den dje por haña bida eterno. (Huan 3:16) Tambe nos ta kere ku Hesus ta reinando awor komo Rei di e Reino selestial di Dios, ku pronto lo trese pas akí riba tera. (Revelashon 11:15) Sinembargo, nos ta kere Hesus su palabranan ora el a bisa: “
E Tata ta mas ku mi.” (Huan 14:28) P’esei nos no ta adorá Hesus, ya ku pa nos no ta e ta e Dios Todopoderoso.


text:
Victima asesina a casa na Juni y tabata traha na Marriott Hotel
ORANJESTAD (AAN): Bao yoramento e mama di e victima Esperanza Amparo Marte a conta con e dia anterior anochi su yiu tabata cerca dje. Nan a mira novela hunto.
Un yamada a drenta y e mama a haya straño cu su yiu a papia di pasaporte y bisa tambe cu ainda e no a haya esaki. E mama ta sinti cu e yamada aki mester worde investiga.
Segun e mama esun cu a mata su yiu conoce e cas pasobra di pafor a lock e porta unda e yiu di 12 aña tabata drumi. Mainta a habri diamars algo pasa di 6or y ora e criatura a lanta pa bay school e mama no tabata tey. Su welo cu tabata biba masha cerca a busca e nieta y asina a hibe pa coy bus cu ta hibe school.
Nan no a mira mancha di sanger den e cas. Asina mes e caso a sosode caba e momento ey pasobra e victima no tabata den e cas pero a ser agredi den su cas prome cu el a ser benta den mondi.
Fiscal Jaap Zondervan a splica cu ta importante pa tene e curpa na e sitio ora di investigacion. Na Hulanda por tene un curpa te hasta mas cu un dia. E clima ta coopera pero na Aruba mester haci mas liher.
A base di pruebanan cu mester acumula entre otro di e asesino na curpa di su victima ta importante pa haci tipo di investigacionnan asina. Ainda no por papia di un sospechoso conoci aunke rumornan tabata fuerte cu tin bista riba un hende.
E victima tin tres yiu di cual dos ta adulto y esun di 12 aña cu ta biba cu e mama den e trailer. Tabata intencion di haci preparacion pa e casa bin Aruba mirando cu el a casa na Juni.
Tabata tin intencion tambe di amplia e trailer pa traha un camber pa e yiu di 12 aña pa e tin su privacidad. Awor e no tey mas pero e mama di e victima ta bisa cu e castigo lo bin di halto pa esun cu a mata su yiu. Nan mes no ta bay tuma represaya den e caso aki of ley den nan man.
E castigo e asesino lo haye for di esun cu tin e poder pa esaki. Hopi conocir di e famia a bin na e sitio y tabata manda palabranan di forza na e famianan. Coleganan na Marriott sigur lo a keda sacudi cu nan colega den house keeping a fayece di e forma aki. Te hasta Esperanza Amparo Marte tabata den e proceso pa bay over na waiter den mesun Marriott.


text:
Ortografia di Papiamento
- E artículo aki ta skirbí na papiamento. Lo ta apresiá si por mantené e artículo aki na estilo di papiamento.
Ortografia ta bin for di e palabra Griego ὀpθoYpaφίa (orthographia), cu nifica skirbi corecto. Ortografia ta fiha regla con pa skirbi palabra y con ta uza signo di skirbi. Tin diferente principio general cu por mantene ora di traha un ortografia. E dosnan mas conoci ta: e principio fonologico y esun etimologico. E ortografia di Aruba ta mantene e principio etimologico, mientras cu Corsou Y Boneiro tin un ortografia segun e principio fonologico. E diferencia basico entre e dos principio aki ta:
Fonologico (manera ortografia di Corsou/Boneiro) Ta skirbi palabra uzando un signo pa cada zonido, ehempel: djóp
Etimologico (manera ortografia di Aruba) Ta skirbi palabra segun origen, ehempel: job
Kontenido
Historia breve di ortografia[editá | edit source]
Na aña 1976 Gobierno di Aruba a aproba e Ortografia di Aruba, cu a drenta na vigor na aña 1977 (AB 1990 no. GT 60).
Na aña 1992 Minister di Bienestar General a nombra un comision cu e meta pa reformula, elabora y amplia e ortografia oficial. Cu otro palabra pa haci e reglanan mas cla, mas comprendibel y facil pa aplica. Sinembargo nunca a logra oficialisa e version amplia y adapta di ortografia. Na final di aña 2006 y durante 2007 Departamento di Enseñansa a bolbe inventarisa tur comentario y recomendacion di diferente instancia den comunidad. Despues cu a analisa y adapta e ortografia amplia a presenta na Minister di Enseñansa "Ortografia di Papiamento- version juni 2007" cu e peticion pa inicia e proceso di legislacion. Na juli 2007 Parlamento a expresa su sentimento positivo pa cuminsa uza e ortografia aki en espera di su legislacion. E reglanan cu ta sigui ta un resumen na forma simpel di e reglanan describi den "Ortografia di Aruba - version 2009", cu ta den proceso di legislacion.
Dia y luna[editá | edit source]
No ta skirbi nomber di dia ni luna cu letter grandi. Solamente na cuminsamento di frase ta skirbi nan cu letter grandi.
Entre e fecha y e luna mester bin preposicion 'di'. Ehempel: 22 di september 2009
Letter c pa zonido [k][editá | edit source]
Nos ta pone dilanti di e vocalnan a, o y u cu e letter c pa representa e zonido [k]
- a= cas - caminda - caha
- o= cos - coy - kico
- u= cura - cunucu - cacalaca
Tambe dilanti e consonantenan l, n, r y t ta skirbi letter c pa duna e zonido [k]
Ehempel: tecnica - cla - conecta
Nota: nos ta skirbi klapchi cu "k", ta bini di klap (Hulandes), dus klapchi
Ta skirbi e y i semper cu letter k pa representa e zonido [k]
- e= kens - keiro - kere
- i= kier - kishiki - kilo
Letter s pa zonido [s][editá | edit source]
Nos ta pone dilanti di e vocalnan a, o y u cu e letter s pa representa e zonido [s]
- a= saya - sucu
- o= solo - soda
- u= sucu - supla
Tin palabra cu ta skirbi cu 'sc' pa zonido [s]
Ehempel: adolescente, discipel, escena, piscina
Letter c pa zonido [s][editá | edit source]
Ta skirbi ce y ci na final di verbo: crece, merece, conoce, gradici, haci, traduci. Ta mantene 'c' den derivacion: merecidamente, haciendo.
Ta skirbi 'c' dilanti di ia of io den e ultimo silaba: caricia, cancion, social, distancia. Tambe tur derivacion: socialisacion
Tin palabra caminda ta skirbi letter c pa representa zonido [s]. Ehempel: centro, cedula, ciego, docente, placer, ricibi
Uzo di -cion, -sion y -xion na final[editá | edit source]
- Ta skirbi "cion" pa silaba final [shon]: educacion, posicion, mantencion.
- Ta skirbi "sion" pa silaba final [shon]: admision, decision, expresion.
- Ta skirbi "xion" pa silaba final [shon]: conexion, crucifixion, reflexion.
Digrafo[editá | edit source]
Tin 4 digrafo den Papiamento, tin digrafo meymey di un palabra tambe.
- ch= choller - cacho - prikichi
- sh= shon - pushi - cushina
- zj= sanzjen - zjeito - zjilet
- dj= djaca - djente - indjan
Diptongo y triptongo[editá | edit source]
Ta dos zonido tras di otro cu ta no ta separabel, por ehempel:
- yen - antiguo - rabia - leu
Ora tin tres zonido tras di otro cu no ta separabel, por ehempel:
- bieu - buey - cueyo
Nos ta skirbi ay, ey, oy, uy na final di palabra, por ehempel:
- ay= cay - bay - caray - gay (homber)
- ey= aworey - p'esey - t'ey - bedey - batrey
- oy= coy - morocoy - haudoy - gogoy
- uy= huy - puy - cuy - spruy
Contraccion y apostrof[editá | edit source]
Contraccion ta nifica: pega pa palabra na otro na momento cu zonido cay afo. Ta uza apostrof unda zonido a cay afo. Ehempel:
- Ta asina - t'asina
- No ta berdad - N' ta berdad
- Boter di awa - Botr'i awa
- E ta aki - E t'aki
Tuma nota cu ta laga espacio solamente den caso di negacion: no: mi n' sa. Uza incorecto di apostrof ta por ehempel:
dal'e dos'or. Aki zonido no a cay afo.
Den algun caso e forma los no ta usual. E ta skirbi e forma contrai cu apostrof.
- Mi a cumpra e buki => Mi a cumpra e (no ta zona bon) => Mi a cumpr'e
- Conta Buchi e storia => Conta e e storia (no ta zona bon) => Cont'e e storia.
Ta skirbi semper cu apostrof: cuant'or, cuat'or, cinc'or, shet'or, och'or, cambi'e
Numeral[editá | edit source]
Numeral di 11 te 99 ta skirbi hunto:
- 26= binitiseis
- 32= trimtidos
- 49= cuarentinuebe
Numeral riba 100 ta skirbi separa, menos e partinan di 11 - 99:
- 3.247= tres mil dos shen y cuarentishete/ tres mil dos shent'y cuarentishete of tres mil dos shento y cuarentishete/ tres mil dos cien y cuarentishete.
- 240= dos shen y cuarenta/ dos cien y cuarenta/ dos shento y cuarenta/ dos shent'y cuarenta
Mag di skirbi cien, shen, shento, shent'y (Ortografia - version april 2009)
Adoptacion y adaptacion[editá | edit source]
- adopta: tum'e letterlijk over, skirbi segun e idioma di origen.
- adapta: fia e y cambi'e segun e reglanan di Papiamento.
En generel nos ta adapta palabra cu ta bini di Spaño y ta skirbie segun nos ortografia. Tin palabra cu a wordo adopta, ehempel: a la parilla, quesillo, quehaceres, cumpleaños etc.
Mag di skirbi sustantivo cu na Spaño ta skirbi eza of esa, ehempel: alabansa/alabanza, enseñanza/enseñansa etc. Excepcion: andansa, lansa
Tin palabra cu mag di skirbi cu letter z na final pa e zonido [s], ehempel: feliz, luz, paz, cruz etc.
Ta adopta palabra cu ta bin di Hulandes, Ingles y Frances,si no tin cambio den pronuncacion, ehempel: appel, belasting, bezig. Palabra cu ta bin di Ingles ta skirbi segun e ultimo edicion di Merriam-Webster, ehempel: catch, computer, screen. Palabra cu ta bin di Frances ta skirbi segun e reglanan ortografico di Hulandes vigente, ehempel cheque, chreche, enquete.
Si ta bin cambio den zonido, cu a bin acercaof a cambia anto ta cambi'e. Ehempel: boek-buki, kopje- copi etc.
Palabra cu ta bin di otro idioma ta skirbie letterlijk over, ehempel: spaghetti, status quo, razzia. Excepcion: bancarota. Sustantivo cu ta bin di Aleman ta skirbi cu letter chikito. Abreviacion di palabara Latin ta skirbi segun e ortografia Hulandes vigente, ehempel: PS, NB, L.S.
Palabra fia[editá | edit source]
Un idioma tin diferente manera pa traha palabra nobo. Asina un idioma por compone, deriva y fia palabra. Tur idioma ta fia di otro. Asina Papiamento tambe a y ta fia di Spaño, Hulandes, Ingles, Portugues, Frances y di algun lenga Africano manera Bantu y Kwa y algun lenga indjan manera Taino y Caquetio. Aki tin algun ehempel.


text:
Asina Serlimar keda cla cu data base lo distribui e cobranza pa e usuarionan
Parlamentario sra. Varlack di AVP:
ORANJESTAD (AAN) – Parlamentario sra. Lorna Varlack a menciona den conferencia di prensa di fraccion di AVP, cu e cobranzanan riba servicio di Serlimar no a sali ainda pasobra no tin base di dato (data base), pero asina esaki ta cla e papelnan di cobranza lo wordo distribui na e diferente casnan.
Den e contexto aki mester di e cooperacion di Ecotech pa mira cual ta nan clientenan y cual ta esnan di Serlimar.
Esaki tambe ta puntonan cu a wordo trata den reunion di e Comisionnan fiho di Staten Infrastructura y Medio Ambiente y esun di Ciencia, Energia y Desaroyo Sostenible, hunto cu Ministernan de Meza y Sevinger.
E parlamentario sra. Varlack a subraya cu e informacion aki ta hopi importante pa ora di trata e presupuesto 2015, pasobra asina por studia esaki hopi mihor y sa na unda e inversionnan lo tuma lugar, y parlamento ta di acuerdo cune of no.
E parlamentario a gradici Serlimar y tur otro compania cu ta recoge sushi, ya cu esaki ta un trabao cu nos mes no kier haci, y e tin su peligronan cune, ya cu e trahadornan ta expone na hopi bacteria, y mester percura pa nan tin nan ekipo di seguridad pa bisti tambe.
Un biaha mas e dama a reitera su yamada pa pueblo pa colabora cu e pago di e servicio di Serlimar, pa asina por sigui mehora, pone bakinan nobo, haci e barionan limpi, etc.


text:
Relato 77: Nan No A Bùig
BO TA kòrda ku nos a lesa di e tres hóbennan aki? Sí, nan ta e amigunan di Daniel ku a nenga di kome loke no tabata bon pa nan. E babilonionan a yama nan Sadrak, Mesak i Abed-nego. Pero mira nan awor. Pakiko nan no a bùig pa e imágen grandi meskos ku tur otro hende? Ban mira.
Bo ta kòrda e lei ku Yehova mes a skirbi yamá Dies Mandamentu? E promé mandamentu ta: ‘Bo no mag adorá ningun otro dios sino ami so.’ E tres hóbennan a obedesé e lei ei, ounke no tabata fásil.
Nabukodonosor, rei di Babilonia, a yama hopi hende importante pa nan onra e imágen ku el a traha. El a kaba di bisa tur hende: ‘Ora boso tende zonidu di kachu, harpa i otro instrumènt musikal, boso tin ku bùig i adorá e imágen di oro. Ken ku no bùig i adorá lo ser tirá den un fòrnu di kandela kayente-kayente umbes.’
Ora Nabukodonosor a tende ku Sadrak, Mesak i Abed-nego no a bùig, el a rabia mashá. El a manda pa trese nan serka dje. El a duna nan un oportunidat mas pa bùig. Pero e hóbennan a konfia den Yehova. Nan a bisa Nabukodonosor: ‘Nos Dios kende nos ta sirbi por salba nos. Pero maske e no salba nos, nos lo no bùig pa bo imágen di oro.’
Ora Nabukodonosor a tende esei, el a rabia asta mas. Tabatin un fòrnu ei serka i el a manda: ‘Keinta e fòrnu shete bes mas kayente ku promé!’ Anto el a laga e hòmbernan di mas fuerte di su ehérsito mara Sadrak, Mesak i Abed-nego i tira nan den e fòrnu. E fòrnu tabata asina kayente ku e vlamnan a mata e hòmbernan fuerte. Pero, kiko di e tres hóbennan ku nan a tira eiden?
E rei a wak den e fòrnu, i a haña masha miedu. El a puntra: ‘No ta tres hòmber nos a mara i tira den e fòrnu di kandela kayente-kayente?’
Su kriánan a kontestá: ‘Sigur ku sí.’
E di: ‘Pero mi ta mira kuater hòmber kanando rònt den e kandela, i nan no ta mará ni e kandela no ta hasi nan nada. I esun di kuater ta parse un dios.’ E rei a hala mas serka di e porta di fòrnu i a grita: ‘Sadrak! Mesak! Abed-nego! Sali pafó, sirbidónan di e Dios Haltísimo!’
Ora nan a sali, tur hende por a mira ku nan no a sufri daño. Anto e rei a bisa: ‘Alabá sea e Dios di Sadrak, Mesak i Abed-nego! El a manda su angel i a salba nan pasobra nan no kier a bùig i adorá ningun dios fuera di nan mes Dios.’
Esei no ta un bon ehèmpel di fieldat na Yehova pa nos sigui?
Eksodo 20:3; Daniel 3:1-30.
Pregunta
- Kiko Nabukodonosor rei di Babilonia a manda e pueblo hasi?
- Pakiko e tres amigunan di Daniel no a bùig pa e imágen di oro?
- Ora Nabukodonosor a duna e tres hebreonan un otro chèns pa bùig, kon nan a mustra ku nan a konfia den Yehova?
- Kiko Nabukodonosor a laga su hòmbernan hasi ku Sadrak, Mesak i Abed-nego?
- Kiko Nabukodonosor a mira ora el a wak den e fòrnu?
- Pakiko e rei a alabá e Dios di Sadrak, Mesak i Abed-nego, i ki ehèmpel nan a pone pa nos?
Preguntanan adishonal
- Lesa Daniel 3:1-30.
Ki aktitut di e tres hebreonan tur sirbidó di Dios mester imitá ora nan ta enfrentá prueba di integridat? (Dan. 3:17, 18; Mat. 10:28; Rom. 14:7, 8)
Ki lès importante Yehova Dios a siña Nabukodonosor? (Dan. 3:28, 29; 4:34, 35)


text:
PLACER
Gusto, fruicion, deleite, disfrute, regodeo, satisfaccion, agrado, goce, amor, refinamiento, profanidad, contento, recreo, ocio, descanso, holganza, felicidad, dicha, solaz, encanto, delectacion, complacencia, regusto, sensualidad, hedonismo, voluptuosidad, sexo, sexualidad(v. 2), sibaritismo, regocijo, alegria, gozo, extasis, eden, cielo, empireo, paraiso, gloria, embriaguez, enajenacion, dulzura, arrobo, embeleso, paladeo, saboreo, golosina, confite, gula, glotoneria, comodidad, confort, molicie, bienestar, granvida, vidorra, delicia. . . ESCRIBEME. Edad 39 años


text:
Editorial: HENDRIK NO POR SCAPA NI SU MES, CORDA SU YIU MUHER!
Su uso di ofensanan personal ta pas den e mentalidad tipico di MEP, cu ta parce di no tin otro recurso pa discuti riba issuenan. Tur cos mester ta atakenan personal, acusacionnan sin ningun base, y expresionnan cu ta califica e persona cu ta haci nan un inculto, un bandido, un desgraciado, un porkeria di hende. Hendrik a caba di demostre un biaha mas, pesey mi no ta mira ningun clase di recuperacion posible pa e partido funda pa Betico y destroza pa e lenguahe, actitud y acusacionnan falso cu no ta bay hibe riba e caminda di progreso, ni evita su decadencia.
Hendrik y Evelyn no ta bay lanta mas caso? Claro cu nan no por, pasobra e Ley cu e Huez a medio aplica den e caso di Kenneth no ta posible aplike na Evelyn o Hendrik. Pesey nan a opta pa no lanta mas caso y ta pretende cu e acto di cobardia di manda e casa enfrenta e candela ta suficiente pa nan, pasobra nan no tin ni e argumentonan ni e curashi pa enfrenta DIARIO den un Corte di Husticia nan mes! Pero, esey no kier meen cu DIARIO ta bay sigui e mesun ehemplo. Nos ta bay insisti riba un confesion o sikiera un admision di Evelyn tocante e placa deposita riba e cuenta di un oficina di abogado fantasma, cu ningun hende, ni sikiera e otro abogadonan conoce. Dia cu e hacie, dia cu e demostra un poco di honestidad na Pueblo, henter e asunto aki ta stop. Pero mientras e dia ey no yega, nos lo sigui cuestiona henter e episodio entorno un cuenta bancario di Evelyn y/o Hendrik. Si Evelyn a hacie for di un principio, si el a demostra integridad acompaña pa honestidad, nada di loke a pasa cune despues por a sosode. Ta e mes a provoca tur e criticanan cu su mentiranan, cu su dreymento rond di un topico cu ta asina cla cu tur hende a compronde.
By the way, Evelyn, si bo ta convenci cu bo nomber a ser falsifica riba e cuentanan ey cu photoshop, anto kico bo ta warda pa bay Corte? Ey, si bo tin razon, bo tin un caso fuerte pa presenta dilanti di cualke Huez. Pero, claro cu bo no ta bay hacie, no pasobra boso a dicidi cu boso no ta bay lanta mas caso, sino pasobra bo sa cu e ta un mentira colosal cu bo no ta bay por hustifica ningun caminda, menos ainda den un sala di Husticia.
Y pa loke ta trata Hendrik: di con e no ta splica su relacionnan berdadero cu Ocando Paz Y TUR E PLACA CU A WORDE LABA NA Concord Hotel? Pakico e no ta splica ken y con e maletanan di placa cash cu tabata bin den e avionetanan di Ocando for di Fort Lauderdale y Miami a pasa via nos aeropuerto pa bay ser conta riba piso 7 di Concorde Hotel? Kico su relacionnan tabata cu Sanchez te cu el a skirbi un nota na man pa Fiscal Hoogland pa pone e narcotraficante ey den libertad? Pakico el a prohibi tur dos Fiscal, Hoogland Y Wijland cu nan no por maneha casonan di droga mas? Cua tabata su relacionnan cu Bermudez? Cu e notario? Cu cargo zaak? Cu su carnet di DISIP? Cu Bouterse? Mi kier meen, na lugar di purba tira e bala unda e no ta pertenece, pakico e no ta clarifica tur e relacionnan aki? Tur hende ta curioso pa sa cua tabata su participacion real den tur e asuntonan ey. Ami sa kico e tabata. Lo sorprendente ta cu den tur e añanan cu a pasa nan no a mande prison ainda, pasobra ta ey e mester ta. Djis revisa tur e pruebanan cu nos a publica, y e otronan cu D.E.A. por suministra na e autoridadnan di Ministerio Publico, cu te awor no a hunga un papel di imparcialidad, por lo menos segun apariencianan, te cu nos lectornan tambe por puntra nan mes: di con?


text:
Ciclista a keda gravemente herida despues cu van a dal’e
ORANJESTAD (AAN): Dialuna mainta cu urgencia presencia di Ambulance a wordo solicita pa presenta na un accidente cu a tuma lugar den Caya Avenida Milo Croes. E accidente a tuma lugar entre un auto y un ciclista. Segun informacion cu DIARIO a ricibi, e hoben ciclista a subi caminda sin paga tino cu un Van ta acercando y e Van a dal e.
Como cu e ciclista tabata tin un headphone bisti, esaki a pone cu e no por a scucha e pito nan di e Van pa asina evita e desgracia.
E impacto tabata uno fuerte y e ciclista a keda gravemente herida y mester a wordo atendi cu urgencia pa personal di Ambulance.
El a wordo transporta pa Hospitaal pa tratamento medico mirando su condicion na e momento ey.


text:
November 13, 2012 / Lokal
Desishon ta desventahoso pa finansa di CTB
Estadista Isebia: “Invento di algu deskonosí”
...segun minister Dominique Adriaens...
SHURENDA A PRETENDE DI NO TABATA SA KU PAKINAN DI CHUKULATI TIN HASH ADEN
Di akuerdo ku abogado mr. Janssen...
...Selikor ta limpia, pero ta bolbe basha sushi na e sitio...
MUA TA ORGANISA SEMINARIO KU DOKTER MOSES I SEÑORA ACTON
Segun parlamentario Omayra Leeflang.... SKANDAL MATRIMONIO FIKTISIO TA INDIKA POBRESA MORALSPIRITUAL Mester di un netwerk di trahadónan sosial
© 2013-15 Extra - Notisia di Korsou


text:
November 16, 2012 / Lokal
...Motibu di e asesinato te ainda no ta konosí.
...No tabata tin Yùfrou agredí...
...minister di finansa Jose Jardim a splika: INVERSHON DEN ENSEÑANSA I N.V.-NAN GOBIERNU LO BAI PISA RIBA PRESUPUESTO ...den próksimo añanan...
...Bicho Justiana: CRU a bin a base vishon polítiko... SI NO A TUMA BOO ANTO AWE CRU I ISLA LO TABATA PLAT ...Sindikatonan den CRU no por tin reklamo...
...Hensley Koeiman di MAN ta sugerí... LAGA UN DOKTOR DEN FINANSA ANALISA SITUASHON FINANSIERO DI NOS PAIS ...di pasado pa presente...
Alex Rosaria di Pais a pidi:
HUSTISIA TIN GRAN MESTER DI LEESLY PA TESTIGUA DEN KASO KANI I FENIX
Dama víktima a deklará:
...Ekseso di velosidat ta keda un problema... SHOFUR DI BUS TA AKSIDENTA I DESTRUI TERASA DI ‘OLE OLE CAFE’ ...No tabata tin persona heridá...
...Mester hasi algu pa kombatí e fenómeno aki...
CBS ta informá....
...Esaki mester ta un ehèmpel pa otro kompanianan...
© 2013-15 Extra - Notisia di Korsou


text:
Persona natural
Un persona natural ta pa definishon un hende di karni i wesu, ku un identidat(nòmber i fam), orígen(sea konosí òf nò), lugá i fecha di nasementu, sekso i nashonalidat. E persona en kuestion tin un akto di nasementu i ta wòrdu inskribí den registro sivil. E término persona natural no ta referí na un entidat biológiko pero unu hurídiko.
Un persona natural tambe tin derecho i obligashonnan. Pero no ta tur persona natural tin e mesun derechi i obligashon. Por ehèmpel: personanan menor di edat no por hasi tur kos ku esnan mayor di edat por hasi, personanan no residente tampoko no tin e mesun derecho i obligashonnan ku un suidadano di e pais.


text:
SAC su caso sumario contra Gobierno ta Diamars awor pa 2’or di atardi
ORANJESTAD(AAN): Otro siman e caso entre SAC y Gobierno ta bay tuma lugar.
Recientemente tabata tin un caso sumario planea na corte, cu SAC a entama contra Gobierno relaciona cu e permiso pa organiza tur e actividadnan di Carnaval pa temporada di 2015.
Esaki debi na e hecho cu den medionan di prensa a Sali afo cu Gobierno lo a otorga e permiso na e fundacion nobo esta SMAC.
Sinembargo, riba e dia cu e caso mester a tuma lugar, e abogado di SAC a haya un carta di abogado di Gobierno, den cual tin para cu Minister di Asuntonan General (Mike Eman), esun encarga pa duna e permiso, no a duna ni SAC ni SMAC e permiso oficialmente.
E caso e ora ey a wordo hala aden di parti di SAC, pero SAC tabata kier a tende for di Gobierno prome cu Dialuna 25 di November, si e ta haya e permiso of no.
Abogado di SAC, Darren Crouch, a splica DIARIO cu SAC a hasi e peticion oficial pa haya e permiso algun luna atras y cu Dialuna dia 25 di November ta net 12 siman pasa cu nan a hasi e peticion.
Crouch a indica cu si 12 siman pasa y SAC no haya contesta, esaki por wordo considera como un rechazo (‘fictieve weigering’) di e peticion di parti di Gobierno.
SAC y Crouch a warda pa haya un contesta for di Gobierno Dialuna y como cu esaki no a sosode, nan a bay corte pa entrega un peticion pa un caso sumario nobo Diamars.
E caso sumario ta pa pidi Minister di Asuntonan General (Prome Minister) Mike Eman pa otorga SAC 18 permiso pa actividadnan di Carnaval di 2015.
Huez recientemente a dicidi cu e lo trata e caso sumario aki riba Diamars 2 di December pa 2’or di atardi.


text:
July 14, 2012 / Lokal
...Promé minister Schotte: Esaki no ta kuratela pero ‘steun in de rug’...
...RMR a sigui konseho di CFT...
INKEERREGELING: OM POR INVESTIGA SI TA NESESARIO
...den kaso “Bientu” kontra di Robbie Dos Santos...
DEKRETO DI SKOL PORNADA HINKANDO YEN MAYOR DEN PROBLEMA
Minister Hakim...
Despues di esfuerso inkansabel di Nilo Fernandez.... FASILIDAT PA ESNAN KU LIMITASHON FISIKO POR DRENTA AWA NA MARIE PAMPUN ...Mester di kamerin si pa hendenan por kambia paña...
PWC DUTCH CARIBBEAN TA MIRA OPORTUNIDAT DEN LATINOAMERIKA
E wikènt aki…. SAHARA CASINO TA HABRI SU PORTANAN “Un atrakshon mas pa kontribuí ku turismo i desaroyo ekonómiko”
© 2013-15 Extra - Notisia di Korsou


text:
Archivo di August, 2011
E dos partidonan grandi di Aruba ta pasando den mal momento actualmente, MEP pa motibo di un lucha interno pa liderazgo cu a caba den fin di siman, y AVP pasobra un Parlamentario cu e cerebro di e tamaño di un stuf di potlood, tine secuestra. Tur e Ministronan hunto no por a tuma e decision cu nan mester a tuma, o sea di respalda abiertamente y publicamente e Ministro di Enseñanza, y a permiti pa Juan David, alias Pitipois, converti nan den rehennan di su capricho. Poco biaha mi a yega di mira un actuacion asina debil di parti di cualke Ministro!
APA y STA leu di otro den negociacion CAO:
ORANJESTAD (AAN) – DIARIO a acerca director di Aruba Port Authority, señor Alfonso Boekhoudt, relaciona cu e encuentro cu el a tene ayera, como tambe e sindicato STA, cerca Mediador, den cuadro di e Contrato Colectivo cu nan ta negociando ya pa algun siman caba.
Boekhoudt a menciona cu esaki ta e di tres bishita caba cu ta tuma lugar cerca e mediador, y e intencion ta cu e lo por haya e caminda di intermediacion pa asina laga e partidonan yega mas cerca di otro. Kiermen tur dos partido mester haci un esfuerzo pa logra esaki.
Ta bay instala un grupo di trabao pa analisa e formula ideal
ORANJESTAD (AAN): Gobierno y e Asociacion di Panaderianan a reuni dialuna ultimo pa por analisa con lo sigui atende cu e formula con ta yega na prijs di pan blanco, cu ta regula pa ley. Durante e reunion aki Gobierno a enfatisa cu no ta aumenta prijs di pan blanco e aña aki pasobra e panaderianan no por a prueba cu nan gastonan a subi di tal forma cu ta hustifica un aumento. A propone na nan pa instala un grupo di trabao cu lo reuni, analisa e formulanan y pa por propone na Gobierno un formula nobo cu ta cumbini e panaderianan y e pueblo tambe. Gobierno ta dispuesto pa revisa e prijsnan otro aña y den esaki no necesariamente ta nifica cu prijsnan lo aumenta, kisas nan lo por baha tambe!
ORANJESTAD (AAN): Informe di Hulanda ta indica cu tanto ‘Joran’ como tambe ‘Joran van der Sloot’ desde poco tempo a bira nombernan di marca proteha.
Alrededor di 6 luna pasa e mama di Joran a registra nomber di su yiu como marca comercial.
Esey director di pelicula Paul Ruven a descubri, ora cu e tabata trahando riba e pelicula riba Joran, esta ‘Me & Mr. Jones.
“Net prome cu nos kier a bay edita e pelicula, un carta di un abogado di van der Sloot a yega na nos”.
ORANJESTAD (AAN): E edificio cu antes tabata conoci como imprenta VAD riba Boulevard, esta net pabao di Quiznos, posiblemente ta bay bira e refugio temporal pa alumnonan di St. Annaschool na Noord. Aunke ainda SKOA no a anuncia esaki oficialmente, tin indicacion cu trabao a cuminza caba pa asina ‘schot’ e interior di edificio, pa traha klasnan cu por acomoda e alumnonan cu a keda sin les desde siman pasa Diahuebs.
Minister Otmar Oduber:
ORANJESTAD (AAN): Departamento di Progreso Laboral lo forma un instrumento importante tambe den e maneho social cu Gobierno lo hiba. E procedura introduci door di DPL, bou encargo di Minister Otmar Oduber, ta crea tambe e forma pa haya sa e personanan cu p.e. ta busca trabao pero no kier traha, pero si kier ayudo di Gobierno. Apesar di esaki, e meta no ta pa laga e hendenan aki riba caya, sino busca e origen di nan problema y ta trata di yuda nan pa forma un parti positivo di e comunidad.
ORANJESTAD (AAN): Ainda nan ta kere cu ta facil pa drenta cu droga? E ciudadano Jose Manuel Iguaran, riba Diamars mainta a purba drenta KIA cu marihuana, pero e personal atento di C.E.A. na porta a gare, detene y entregue mesora den man di autoridadnan policial.
E homber na warda di polis a ser interoga y el a splica polis cu e no tabata sa mes cu e tin marihuana den su saco di carson. E homber aki den pasado tabatin un compania di seguridad pero for di algun tempo caba a cuminsa coy e caminda robez y te hasta debe varios hende.
Trahadornan di ELMAR ta hopi bon paga, pero:
ORANJESTAD (AAN) – Señor Frank Kock, den nomber di un grupo di habitante di e bario di Hooiberg pafo, biba un tiki pariba di Well Well a papia cu DIARIO, tocante un situacion cu ta preocupa nan. Sr. Kock ta conta cu ta asina cu mas of menos un 15 meter di Well Well, unda tin un caminda di “T” (dos cruzada dilanti otro, un pa bay Hooiberg paden y e otro pa bay Cero Biento) tin dos palo di ELMAR cu un luz neon, como señal pa peligro di trafico.
E luznan aki periodicamente ta paga y pa sorpresa di e vecindario, aunke ta trata di un caminda principal (Santa Cruz), polis y trucknan di ELMAR ta pasa eybanda, incluso politiconan ta recore e caminda aki, pero nunca nan ta ripara cu e luznan aki, specialmente esun pariba di Well Well cu ta net riba e caminda principal, ta un señal pa caminda peligroso, y cu e ta paga.
Diego de Cuba, lider STA:
ORANJESTAD (AAN) – Manera ta conoci, Sindicato Trahadornan di Aruba (STA), ta representando e trahadornan di Aruba Port Authority, den negociacion di un contrato colectivo nobo cu gerencia di APA. DIARIO a entrevista Diego de Cuba, presidente di STA, ken a duna di conoce cu diamars mainta pa 10.30’ or nan a bolbe reuni cu e Mediador, y locual el a trece dilanti, basicamente ta, cu instruccionnan cu por guia un partido acerca na otro, unda ta keda na cada partido bay studia locual el a trece dilanti, pa wak si tin e boluntad, y e ora ey diabierna 3’ or di atardi, sinta na mesa atrobe, hunto cu mediador, pa wak si por yega na otro.
ORANJESTAD(AAN):== Cu un total 1693 voto valido, Congreso 2011 di partido MEP a eligi Evelyn Wever como e siguiente lider di e partido. E ta e di tres lider di MEP y ta e prome hende muhe cu lo encabesa e lista color geel di e partido. Evelyn Wever ta asumi e puesto aki net na momento cu e partido ta confrontando hopi reto, incluyendo esunnan interno.
E resultado di eleccion a keda anuncia alrededor di 6:30PM y den esaki 264 voto a bay pa Carl Giel, sigui pa 270 voto na fabor di Ady Thijsen y 1159 pa Evelyn Wever-Croes.
ORANJESTAD(AAN):== Mescos cu tabata e caso 25 aña pasa ora cu Sr. Nelson Oduber a ricibi e martieu dia cu e la wordo eligi lider di MEP diadomingo atardi Sr. Oduber a entrega e martieu na Evelyn Wever Croes.
Ademas di a entrega e martieu Sr. Oduber a hasi entrega di e himno di partido MEP riba un disco (LP).
Esaki ta un di e uniconan cu ainda ta existi.
ORANJESTAD(AAN):Dos detencion ta loke a sosode na San Nicolas den Caya Haarlem y tambe Dr Schaepmanstraat. Esaki tin di haber cu e caso di e dos fugitivonan. Pa algun dia autoridad tabata nan tras vigilando nan pasonan. E dosnan aki di un of otro forma tabata tin contacto cu Edmond Lo-A-Njoe y tambe Ulgino Gonzales. E asunto di arma ta loke autoridad tin masha na serio. Mainta nan a drenta e dos casnan y asina haci e detencion. A listra den e cas tambe. No a topa cu mas arma den e caso aki.


text:
April 15, 2014 / Lokal
Segun enkuesta di idea Kòrsou i Inter Continental University of the Caribbean....
Segun parlamentario Wini Raveneau...
UGTK-Cadmu: tin mal maneho den Busbedrijf
Krítika riba pustamentu di boka den Staten....
Segun enkuesta di ICUC i Idea Kòrsou...
...di akuerdo ku Alex Rosaria di partido PAIS...
...di akuerdo ku Alex Rosaria di partido PAIS...
HOBEN MULA VENEZOLANO KIER A PASA DROGA PA PAGA ESTUDIO
HOBEN TA AREPENTI DI A TRATA DI PASA DROGA DEN PRIZON
Parlamentario Zita Jesus- Leito ke sa di ministernan si....
...Atenshon pa 78 aña ABVO na nan sede...
© 2013-15 Extra - Notisia di Korsou


text:
E economia di berdad segun Mike Eman pa Aruba
Karel Maduro di MEP:
ORANJESTAD (AAN): Karel Maduro di MEP ta expresa den un comunicado di prensa: “Pueblo di Aruba, a yega e momento pa trece padilanti, den un forma concreto y dogmatisa, con sr. Mike Eman ta tratando y ta manipulando cu stimulacion di e economia di Aruba. Esaki no presenta den un forma politico pero como un aporte pa amplia e conocemento di e pueblo di Aruba riba e materia aki.
Asina e pueblo por husga debidamente pa su mes y haya sa unda e ta para! Sr. Mike Eman siguramente ta aparenta di ta promoviendo e economia di Aruba, door di laga varios proyecto bay door na e mesun momento, e.o. e proyecto di hospital nobo, waf di Barcadera, waf na Oranjestad, e vierbaansweg Green Corridor y varios otro.
Esakinan ta cay bow di e proyectonan PPP, cu ta un afiliacion di negoshi entre sector priva y gobierno! E suma total di e proyectonan ariba menciona, lo bay costa pueblo di Aruba mas o menos 1.4 biyon florin (1.400.000.000).
Definitivamente esakinan lo bay genera trabow, pero na ki prijs y a costo di kendenan esaki lo sosode y con e pagamento di e debenan haci lo bay ta? E pregunta di oro aki, mester wordo contesta cautelosamente, pa un y tur por haya comprondemento debido den esaki. Ta e propio pueblo ta bay paga pa crea economia di Mike, door cu sr. Mike Eman ta bay cobra e propio pueblo e placa inverti, mas e interes y mas e ganashi di e partnernan. Mas aun, den un tempo stipula e pagonan tin cu tuma lugar sino Aruba ta cay atras den su rating financiero. E pueblo lo bay bira mas pober door di tin cu paga sin haya nada financieramente a cambio! E unico cu enberdad lo sali grandemente beneficia economicamente, ta esnan cu ta bay inverti hunto cu gobierno. E inversionistanan amigo di gobierno, kendenan ta bay fia placa na banconan den exterior pa eherce e proyecto. No mester laga afor esnan directamente liga na e gobierno, cu tin comision di haya di cada proyecto pa nan mes y pa campaña politico. Sr. Eman tin un ideología di pomp placa den e economia den forma di Debe, y no worry pa futuro. Esaki den concordancia cu e filosofia di sr. Paul Krugman, kende ta promove e idea aki di gran forma. Pa pueblo sigui evalua corectamente, puntra boso mes cuanto placa e pueblo lo bay haya di e proyectonan aki? Di e caminda di Green Corridor, cuanto placa Aruba (abo) ta bay haya como rentabilidad di inversion? Net nada!! Di e proyecto di waf na Barcadera, cua partner ta bay haya mas placa di e entradanan? Di cual partner e grua lo bay ta y pakico? Di e proyecto di e hospital nobo, cuanto placa Aruba (abo) ta bay haya? Dicon a scoge pa e bid di mas caro y pa malo a lubida e sala di operacion? Kendenan ta bay paga pa e proyecto pa mas cu 20 aña, cu ta bay totalisa alrededor di 950.000.000 florin? Hospital di 5 strea, cu abo lo bay uza cuanto biaha, pa cual AZV tambe lo bay hisa su cobranza na e pueblo considerablemente? Te ainda no tin ningun proyecto di cual pais Aruba realmente ta bay beneficia financieramente di dje. Algo manera un refineria di Valero of otro proyectonan cu inversionnan di afor pero cu ta laga e economia florece di berdad. Saca boso propio conclusion, cua di e proyectonan ta bay trece divisas cu realmente ta keda Aruba? No tin ni un proyecto di berdad (no di fantasma manera esun cu sr. Mike ta papia di bende conocemento), manera di produccion of servicio cu lo trece divisas aden pa pais Aruba. Conclusion: sr. Mike Eman ta trece e proyecto, pone pueblo paga pa e proyecto, pueblo ta haya ni un florin, a cambio pueblo ta bira mas pober door di paga cobransanan halto liga na esakinan y solamente e inversionista ta haya placa den su saco. Esaki ta e circulo economico vicioso estilo di “the economic hitman” di Sr. Mike Eman, cual lo haci di Aruba un pais unda pobreza lo reina p’asina e pueblo keda depende di e politico pa nan por biba y sr. Eman keda na poder pa semper.


text:
Dhaka
Dhaka ta e capital di Bangladesh. Antes e tawata conoci como Dacca prome cu aña 1982. Su populacion ta 12,560,000 (2005). E ta e stad mas grandi di Bangladesh.
Hopi tempo atras e tawata bou di e Emperio di Mughal di e Hindustan, despues di esey el a bira parti di Raj Britanico. El a bira parti di Pakistan como parti di Particion di India riba 15 di augustus 1947. Bangladesh tawata wordo yama Pakistan Oriental y Dacca (Dhaka) a bira e provencia capital di Pakistan Oriental. Na aña 1971, e nobo nacion di Bangladesh tawata crea. Dacca a bira e capital di e stad y nan a cambia nan lenga di ortografia na aña 1982.


text:
Relato 86: Un Strea A Guia Nan
BO TA mira e strea briante ku e hòmber ta mustra riba dje? Ora nan a sali for di Yerusalèm, e strea a aparesé. E hòmbernan a bini di Oriente, i nan ta studia strea. Nan ta kere ku e strea nobo aki ta guia nan serka un persona importante.
Ora nan a yega Yerusalèm, nan a puntra: ‘Unda e mucha ku lo bira rei di hudiunan ta?’ “Hudiu” ta un otro nòmber pa israelita. E hòmbernan a bisa: ‘Nos a mira e strea di e mucha ora nos tabata na Oriente i nos a bini pa rindié homenahe.’
Ora Herodes, ku tabata rei na Yerusalèm, a tende esei el a bira hopi nèrvioso. E no tabata ke pa un otro rei tuma su lugá. P’esei Herodes a yama e saserdotenan prinsipal i a puntra nan: ‘Unda e rei primintí tin ku nase?’ Nan a kontestá: ‘Na Bètlehèm, segun Beibel.’
P’esei Herodes a yama e hòmbernan di Oriente i a bisa nan: ‘Bai buska e mucha. Ora boso hañ’é, laga mi sa. Mi tambe ke bai rindié homenahe.’ Pero, en realidat, Herodes kier a haña e mucha pa mat’é!
Anto e strea a bai dilanti di e hòmbernan te na Bètlehèm, i a para riba e lugá unda e mucha tabata. Ora e hòmbernan a drenta den e kas, nan a haña Maria ku e mucha Hesus. Nan a duna Hesus regalo. Pero despues Yehova a bisa e hòmbernan den un soño pa no bai bèk serka Herodes. P’esei nan a regresá nan pais via un otro kaminda.
Ora Herodes a tende ku e hòmbernan di Oriente a bai kas, el a rabia mashá. El a manda mata tur mucha hòmber na Bètlehèm di dos aña di edat bai abou. Pero Yehova a spièrta Hosé di antemano den un soño, i Hosé a bai ku su famia Egipto. Despues, ora Hosé a tende ku Herodes a muri, el a bai bèk ku Maria i Hesus na Názarèt. Hesus a krese ei.
Segun bo, ta ken a laga e strea nobo ei bria? No lubidá ku despues di a mira e strea e hòmbernan a bai Yerusalèm. Satanas e Diabel kier a mata e Yu di Dios, i e tabata sa ku Rei Herodes di Yerusalèm lo a purba mata Hesus. P’esei Satanas mester ta esun kende a laga e strea ei bria.
Mateo 2:1-23; Mikeas 5:2.
Pregunta
- Ken e hòmbernan riba e plachi ta, i pakiko un di nan ta mustra riba un strea briante?
- Kiko a pone Rei Herodes bira nèrvioso, anto kiko el a hasi?
- Unda e strea briante a hiba e hòmbernan, pero dikon nan a tuma un otro ruta pa regresá nan pais?
- Ki òrdu Herodes a duna, i pakiko?
- Kiko Yehova a manda Hosé hasi?
- Ta ken a pone e strea nobo bria, i pakiko?
Pregunta adishonal
- Lesa Mateo 2:1-23.
Kuantu aña Hesus tabatin i unda e tabata biba ora e astrólogonan a bishit’é? (Mat. 2:1, 11, 16)


text:
KORSOU~ Dia 14 di febrüari 2015 ta e Gran Marcha di Karnaval di Banda Bou 2015.
E marcha di Karnaval di Banda Bou ta sali 3or di atardi for di Hòfi Abou.
E marcha ta pasa pos di gobiernu, hofi apostel / seru di molina/ marshe di barber/ bai termina na Velt di Barber.
Numerashon di gruponan ta lo siguiente:
Number Nòmber di Grupo
1 Kerekentenchi
2 Sweet Party Kids
3 Tamarijn Uni
4 Ban Gosa ku Nos
5 Tur Ku Tin
6 Happy Teenagers Group
7 Tur ta Konta
8 Tesoronan di Karnaval
9 Dushi Vibe
10 Jumping Air
All Star Precution + Cheerleader
11 St. Jozef VSBO
12 Bo Zjilea
13 SA Carnival Group
14 Ancilla Domini
15 UDC/ CDC
16 MIL
Bin trempan pa asina por disfrutá di e dushi ambiente di e Karnaval di Banda Bou.
.. Ban Karnaval na Banda Bou kaminda Amor, Union i Positivismo ta reina..
FUENTE Klik Notisia


text:
Mester haci cambio pa garantisa futuro di Fondo di Pensioen
Anselmo Pontilius
ORANJESTAD(AAN): Aruba no a sinta keto ultimo añanan y a cuminsa evalua y a implementa cambionan pa yuda mehora e fondo AOV (Algemene Ouderdomsverzekering). Esaki no tabata suficiente y mester a bini cu mas cambio pa garantisa cu e fondo ta keda solido den futuro. Esaki ta loke ex-sindicalista y mediador di Gobierno Anselmo Pontilius a bisa. Aruba tin un fondo di pensioen di behez, cu a wordo introduci na 1960, na cual e trahado y e doño di trabou ta contribui. Pero si nada wordo haci, e fondo aki su reservanan na dado momento ta caba y e ora pa ley Gobierno mester hinca placa aden. “Pero ken atrobe ta Gobierno? E pueblo y ta placa di pueblo lo mester kita di otro cos pa hinca den e fondo ey,” Pontilius a señala.
Aruba, el a sigui bisa, no a keda sin haci nada cu e problema aki. Mientras cu na Corsou no a haci nada, na Aruba a aumenta e prima y a individualisa e pago pa logra cu e fondo ta keda cu mas placa.
“Pero e no tabata suficiente.” E problema di AOV a bin ta un discusion pa algun tempo caba, for di inicio di Gabinete Mike Eman I, pero mester a soluciona diferente otro problema cu tabatin drumi prome cu a yega na e punto aki. Ademas di e aspectonan ariba menciona, Gobierno e tempo ey kier a yega na un situacion mas igual y husto, entre otro cu a haci e edad di pensioen di mandatarionan (Parlamentario y Minister) igual na esun di e ciudadano cu ta 60 aña. Despues di a soluciona diferente aspecto rond di e fondo di AOV, a yega e momento pa sinta na mesa y berdaderamente yega na cambionan necesario. “Aruba tin un tremendo fondo di pensioen. Nos tin e tarea awor pa percura cu e ta keda solido. E momento a yega pa atende cu e cambionan, cu no ta agradabel pa ningun Gobierno. Pero cu un bon campaña di informacion, unda e doño di trabou y e trahado ta haya sa kico ta bay pasa, e problema di e sistema di AOV por wordo soluciona.”
Pueblo tambe mester compronde cu e situacion cu tin cu e fondo, no ta algo di Aruba so. Cualkier persona cu subi internet por lesa di e problemanan cu e paisnan Scandinavo a confronta “y lo sigui confronta. Pero problemanan t’ey pa wordo resolvi. Mester corda si, cu no tin un solucion magico pa e problemanan cu tur pais, un mas cu otro, a confronta,” Pontilius a bisa cu hopi enfasis.
Gobierno a bin ta señalando cu e cambionan den e sistema di AOV ta hopi necesario, pa motibo cu aworaki e poblacion ta bibando mas largo y e cantidad di loke ta drenta den caha di SVb, pa november 2014, no ta yega mas pa paga e pensionadonan riba nan propio forsa. Por mira cu e ta un problema demografico cu a surgi ora cu entre otro famianan a bira mas chikito y menos hende ta drenta e forsa laboral compara cu e generacion di “baby-boomers”. Hustamente pa drecha e situacion aki, den Dialogo Social a yega na un formula di aumento di edad di pensioen y e prima durante un fase transitorio di 10 aña. Ta keda na lidernan sindical y gremial pa dicidi awor riba esaki cu intermediacion di Gobierno di Aruba.


text:
December 19, 2013 / Lokal
...ku eksepshon di parlamentario Sherwin Leonora... PARLAMENTARIONAN I DIREKTIVA PUEBLO SOBERANO OUSENTE NA KORTE ...hasta wesnan a pasa den kòntròl severo...
Zita Jesus-Leito: Koalishon a rechasá moshon pa investigá FDRS
Si mishi ku loontrede...
...di akuerdo ku fiskal Rip...
SOSPECHOSO TRES ASESINATO TIN MIEDU PA NAN VENEN’E DEN PRISON
...segun abogado Marije Vaders...
Problema serio pa Kòrsou...
DUANA: PAGA DERECHO IMPORTASHON NO TA UN KASTIGU
Chris Engels...
© 2013-15 Extra - Notisia di Korsou